open-index/open-wikipedia-markdown huggingface dataset:
য়াহু!

**য়াহু!** এক ৱে'ব সেৱা প্ৰদানকাৰী। ইয়াৰ মুখ্য কাৰ্যালয় কেলিফ'ৰ্নিয়াৰ চানীভেইলত অৱস্থিত। ই অ'থ ইন্‌ক'ৰ্প'ৰেচনৰ জৰিয়তে ভেৰিজ'ন কমিউনিকেচন্‌ছৰ মালিকানাধীন। মূল য়াহু! কোম্পানীটো জেৰী য়াং আৰু ডেভিদ ফিল'ই ১৯৯৪ চনত খুলিছিল আৰু ১৯৯৫ চনৰ ২ মাৰ্চত কাম আৰম্ভ হৈছিল। ১৯৯০ দশকৰ প্ৰাথমিক ইণ্টাৰনেট যুগত য়াহুৱে এক অগ্ৰণী ভূমিকা পালন কৰিছিল।

য়াহু ৱে'ব প'ৰ্টেল, চাৰ্ছ ইঞ্জিন আৰু আন সেৱা যেনে য়াহু! ডিৰেক্টৰী, য়াহু! মেইল, য়াহু! নিউজ, য়াহু! ফাইনান্স, য়াহু! গ্ৰুপ্‌ছ, য়াহু! এন্সাৰ্ছ, বিজ্ঞাপন, অনলাইন মেপিং, ভিডিঅ' শ্বেয়াৰিং আৰু ইয়াৰ ছ'ছিয়েল মিডিয়া ৱে'বছাইটৰ বাবে জনাজাত আছিল। এটা সময়ত ই আমেৰিকা যুক্তৰাষ্ট্ৰৰ জনপ্ৰিয় ছাইটসমূহৰ এটা আছিল। তৃতীয় পক্ষৰ ৱে'ব এনালাইটিক ছাইট এলেক্সা আৰু ছিমিলাৰৱে'বৰ মতে প্ৰতি মাহে ৭০০ কোটিতকৈও অধিক পৃষ্ঠা দৰ্শনেৰে ২০১৬ চনত য়াহু! বিশ্বৰ সকলোতকৈ বেছি পঢ়া বাতৰি আৰু মিডিয়া ৱে'বছাইট আৰু ষষ্ঠ জনপ্ৰিয় ৱে'বছাইট আছিল।

২০০০ চনমানৰ পৰা য়াহু!ৰ জনপ্ৰিয়তা হ্ৰাস পাবলৈ ধৰে। ২০১৭ চনত ভেৰিজ'ন কমিউনিকেচন্‌ছে য়াহুৰ বেছিভাগ ইণ্টাৰনে'ট ব্যৱসায় ৪৪৮ কোটি ডলাৰত কিনি লয়। আলিবাবা গোট আৰু যাহু! জাপানৰ নিকিনা অংশ য়াহুৰ উত্তৰসূৰী কোম্পানী Altaba-ৰ হাতলৈ যায়।

## তথ্যসূত্ৰ

শ্ৰেণী:ৱেবছাইট
উমানন্দ দেৱালয়

**উমানন্দ দেৱালয়** হ'ল অসমৰ ব্ৰহ্মপুত্ৰ নদীৰ মাজমজিয়াৰ উমানন্দ দ্বীপত অৱস্থিত এটা শিৱ মন্দিৰ। উমানন্দ দ্বীপক বিশ্বৰ আটাইতকৈ সৰু নদী দ্বীপ হিচাপে জনা যায়। যি পৰ্বতত এই মন্দিৰ নিৰ্মাণ কৰা হৈছে, সেই পৰ্বতক ভস্মাচল বুলি জনা যায়। এই দেৱালয়খন ১৬৯৪ খ্ৰীষ্টাব্দত আহোম ৰজা গদাধৰ সিংহৰ আদেশত নিৰ্মাণ কৰা হৈছিল যদিও ১৮৯৭ চনৰ অসমৰ ভূমিকম্পৰ ফলত ভাঙি যায়।

## Legend
Siva is said to have resided here in the form of Bhayananda. According to the Kalika Purana, in the beginning of the creation Siva sprinkled ashes (bhasma) at this place and imparted knowledge to Parvati (his consort). It is said that, when Siva was in meditation on this hillock, Kamadeva interrupted his yoga and was therefore burnt to ashes by the fire of Siva’s anger and hence the hillock got the name Bhasmacala.

This mountain is also called Bhasmakuta. The Kalika Purana states that Urvasikunda is situated here and here resides the goddess Urvasi who brings Amrit (nectar) for the enjoyment of Kamakhya and hence the island got the name Urvasi Island.

## Presiding Deity
The presiding deity of the temple is Umananda (Tatrasti bhagavan sambhu- ruma- nandakarah Prabhu). The name 'Umananda' comes from the two Hindi words, namely 'Uma', which was another name for Lord Shiva’s wife and 'Ananda' which means happiness. In fact, Peacock Island is one of the smallest inhabited island.

## History
Evidence of a stone temple belonging to the post-Gupta period can be seen on the site. The site has stone sculptures and carvings belonging to the early medieval period. Achaturbhuja stone female figure still exists here besides rock-cut figures of Ganesha and a cave.

Brick temple of Umananda was built in 1694 CE by the Bar Phukan Garhganya Handique by the order of King Gadadhar Singha (1681–1696), one of the eldest and strongest rulers of the Ahom dynasty. The temple was desecrated by the Mughal Army. Aurangzeb later conferred jagir to the temple when Gauhati came under his control.

The original temple was however immensely damaged by a devastating earthquake of 1897. Later, it was reconstructed by a rich local merchant who chose to inscribe the interior part of a Siva temple with Vaishnavite slogans.

## Structure
The main shrine is reached by a flight of steep steps. Aside from Lord Shiva, there are 10 other Hindu Gods whose idols reside in the shrines. Representations of Surya, Ganesha, Shiva and Devi (with a scorpion as emblem) in addition to those of Visnu and his ten incarnations (avatar) are found here. The sculptures here show that the worshippers there followed all the principal Hindu gods. The temple has inherited some rock-cut figures.

## গেলাৰী

## তথ্যসূত্ৰ

শ্ৰেণী:অসমৰ ধৰ্মীয় স্থান
মৃণালিনী সাৰাভাই

**মৃণালিনী বিক্ৰম সাৰাভাই** (১১ মে', ১৯১৮ – ২১ জানুৱাৰী, ২০১৬) এগৰাকী ভাৰতীয় শাস্ত্ৰীয় নৃত্যবিশাৰদ আৰু নৃত্য পৰিচালক। তেখেত আহমেদাবাদত অৱস্থিত নৃত্য, নাট, সংগীত আৰু পুতলা নাচৰ প্ৰতিষ্ঠান Darpana Academy of Performing Arts-ৰ প্ৰতিষ্ঠাপক আছিল। নৃত্যৰ ক্ষেত্ৰত তেখেতৰ অৱদানৰ বাবে তেখেতে ১৯৬৫ চনত ভাৰত চৰকাৰৰ পদ্মশ্ৰী আৰু ১৯৯২ চনত পদ্মভূষণ বঁটা লাভ কৰিছিল। তেখেতে ১৮,০০০ৰতকৈও অধিক ছাত্ৰ-ছাত্ৰীক ভাৰতনাট্যম আৰু কথাকলিৰ প্ৰশিক্ষণ দিছিল।

মৃণালিনী সাৰাভাইৰ পিতৃ-মাতৃ আছিল মাদ্ৰাছ উচ্চ ন্যায়ালয়ৰ অধিবক্তা এছ. স্বামীনাথন আৰু সমাজকৰ্মী আম্মু স্বামীনাথন। সৰুকাল চুইজাৰলেণ্ডত কটোৱা সাৰাভায়ে পাছত ৰবীন্দ্ৰনাথ ঠাকুৰৰ অধীনত শান্তিনিকেতনত শিক্ষা লাভ কৰে। তেখেতে মিনাক্ষী সুন্দৰম পিল্লাইৰ পৰা ভাৰতনাট্যম আৰু গুৰু থাকাঝিৰ পৰা কথাকলিৰ প্ৰশিক্ষণ লয়।

১৯৪২ চনত তেখেতে ভাৰতীয় মহাকাশ গৱেষণা সংস্থাৰ পিতৃপুৰুষ বিক্ৰম সাৰাভাইৰ লগত বিবাহপাশত আবদ্ধ হয়। ১৯৪৮ চনত তেখেতে আহমেদাবাদৰ দৰ্পণা নামৰ প্ৰতিষ্ঠানৰ আৰম্ভণি কৰে। তিনিশতকৈও অধিক নৃত্য-নাটিকা পৰিচালনা কৰাৰ উপৰিও তেখেতে শিশুৰ বাবে কেইবাখনো উপন্যাস, নাটক আৰু গল্প লিখিছিল।

তেখেত French association Archives Internationales de la Danse-ৰ মেডেল আৰু ডিপ্ল'মা লাভ কৰা প্ৰথম ভাৰতীয় আছিল। ১৯৯০ চনত তেখেত পেৰিছৰ International Dance Council-ৰ কাৰ্যকৰী সমিতিৰ বাবে নিৰ্বাচিত হৈছিল। ২০১৩ চনত তেখেতে কেৰালা চৰকাৰৰ প্ৰথম বৰ্ষৰ *নিশাগন্ধি পুৰস্কাৰম* বঁটা লাভ কৰে। ২০১৬ চনৰ ২১ জানুৱাৰীত ৯৭ বছৰ বয়সত তেখেতে মৃত্যুবৰণ কৰে।

## বাহ্যিক সংযোগ
* 
*দৰ্পণা একাডেমীৰ ৱেবছাইটত মৃণালিনী সাৰাভাইৰ জীৱনী
*mkgandhi.org ৱেবছাইটত থকা জীৱনী
*মৃণালিনীৰ সাৰাভাইৰ ব্ল'গ
*মৃণালিনী সাৰাভাইৰ ব্ল'গত থকা আত্মজীৱনী

## তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:পদ্মভূষণ বঁটা বিজয়ী
শ্ৰেণী:ভাৰতীয় নৃত্যশিল্পী
শ্ৰেণী:মৃত ব্যক্তি
কফি

**কফি** () বিশ্বব্যাপী খুব জনপ্ৰিয় পানীয়। পানীৰ লগত ভিজাই তৈয়াৰ কৰা "কফি বীজ" নামে পৰিচিত এক প্ৰকাৰ বীজ পুৰিলৈ গুড়ি কৰি কফি তৈয়াৰ কৰা হয়। এই বীজ কফি চেৰি নামৰ এক ধৰণৰ ফলৰ বীজ। প্ৰায় ৭০খন দেশত এই ফলৰ গছ হয়। সেউজীয়া কফি বিশ্বৰ সকলোতকৈ বেছি বিক্ৰীত কৃষিপণ্যৰ মাজত এটা। কফিত ক্যাফেইন নামৰ এক প্ৰকাৰৰ উত্তেজক পদাৰ্থ আছে। ৮ আউন্স কফিত প্ৰায় ১৩৫ মিলিগ্ৰাম ক্যাফেইন থাকে। কফিৰ উপাদান ক্যাফেইনৰ কাৰণে কফিয়ে মানুহৰ ওপৰ উত্তেজক প্ৰভাব পেলায় আৰু ই উদ্দীপক হিচাপে কাম কৰে। এতিয়া চাহৰ পাছতে কফি বিশ্বৰ অত্যধিক জনপ্ৰিয় পানীয়। 

শ্ৰেণী:পানীয়
পুৰন্দৰ সিংহ

**পুৰন্দৰ সিংহ** (১৮১৮&ndash;১৯, ১৮৩৩&ndash;১৮৩৮) অসমৰ আহোম ৰাজ্যৰ শেষ ৰজা আছিল। তেওঁক দুবাৰ ৰজা পতা হৈছিল। প্ৰথমবাৰ ১৮১৮ চনত চন্দ্ৰকান্ত সিংহক পদচ্যুত কৰাৰ পাছত ৰুচিনাথ বুঢ়াগোঁহাইয়ে তেওঁক ৰজা পাতিছিল। ১৮১৯ চনত মানে দ্বিতীয়বাৰ অসম আক্ৰমণ কৰি আহোম সেনাক পৰাস্ত কৰে আৰু চন্দ্ৰকান্ত সিংহক পুনৰ সিংহাসনত বহুৱায়। পুৰন্দৰ সিংহ‌ই ব্ৰিটিছৰ সহায় লৈ ৰুচিনাথ বুঢ়াগোহাঁইৰ লগত মানক আঁতৰাবলৈ চেষ্টা অব্যাহত ৰাখে। প্ৰথম ইংগ'-বৰ্মী যুদ্ধৰ পাছত ব্ৰিটিছ ইষ্ট ইণ্ডিয়া কোম্পানীয়ে মানৰ হাতৰ পৰা অসম উদ্ধাৰ কৰে। অচিনাকী ঠাইত শাসন কৰিবলৈ অসুবিধা পাই আৰু বিদেশী প্ৰশাসনৰ প্ৰতি স্থানীয় লোকৰ অসন্তোষ দেখি ব্ৰিটিছ প্ৰশাসনে উজনি অসম অংশ আহোম কোঁৱৰ এজনক গতাই দিবলৈ সিদ্ধান্ত লয়। পুৰন্দৰ সিংহ বাছনিত উঠাত ১৮৩৩ চনৰ এপ্ৰিলত শদিয়া আৰু **মটক** অঞ্চলৰ বাহিৰে গোটেই উজনি অসম আনুষ্ঠানিকভাৱে তেওঁক গতাই দিয়া হয়। বিনিময়ত পুৰন্দৰ সিংহ‌ই বছৰি ৫০,০০০ টকা কৰ দিবলৈ গাত লয়। ১৮৩৩ চনত নিয়মিতভাৱে কৰ নোশোধোৱা পুৰন্দৰ সিংহক অনুপযুক্ত যেন দেখি ব্ৰিটিছে তেওঁৰ ৰাজ্য অধিকাৰ কৰে আৰু ফলত আহোম ৰাজবংশৰ ৬০০ বছৰীয়া শাসনৰ অন্ত পৰে।

## তথ্যসূত্ৰ

শ্ৰেণী:টাই-আহোম শাসক
নাগা মৰিচ

**নগা মৰিচ** বা **নাগা মৰিচ** হৈছে ভোট জলকীয়াৰ ওচৰ সম্বন্ধীয় এক প্ৰকাৰৰ উত্তৰ-পূব ভাৰতত উৎপাদিত জলকীয়া। ই এক প্ৰকাৰৰ অতি জ্বলা জলকীয়াৰ অন্যতম।

## উদ্ভিদৰ বৈশিষ্ট

চাইনেনছিচৰ বিভিন্ন প্ৰজাতিসমূহৰ দৰে নগা জলকীয়াৰ সৰু, মধ্যমীয়া গুল্ম জাতীয় উদ্ভিদ, ইয়াৰ পাতবোৰ ডাঙৰ, ফুল সৰু, পাহি পাঁচটাকৈ থাকে আৰু ইয়াৰ ফল অতি জ্বলা সোৱাদযুক্ত।

## বিস্তৃতি
নগা মৰিচৰ খেতি উত্তৰ-পূব ভাৰত, বিশেষকৈ নাগালেণ্ড আৰু মণিপুৰত কৰা হয়, সেইবাবেই ইয়াৰ নাম "নাগা" হৈছে বুলি কোৱা হয়। ইয়াৰোপৰি যুক্তৰাজ্য, যুক্তৰাষ্ট্ৰ (যেনেদৰে ড'ৰছেট নাগা উপ-প্ৰজাতি) আৰু হট চছ উৎপাদনৰ বাবে অষ্ট্ৰেলিয়া, আৰু ফিনলেণ্ড আদিতো ইয়াৰ খেতি কৰা হয়। ফিনলেণ্ডৰ চুপাৰ মাৰ্কেটত ইয়াক সতেজ ৰূপত বিক্ৰী কৰা হয়। পশ্চিম আফ্ৰিকাতো ইয়াক পোৱা যায়।

## ৰন্ধন কাৰ্যত ব্যৱহাৰ
নগা মৰিচ বৰ জ্বলা। ই খাবলৈ ভোট জলকীয়াৰ দৰে, ইয়াৰ এক মিঠা আৰু জ্বলা সোৱাদ আছে। বাংলাদেশত এই জলকীয়া পৰম্পৰাগতভাবে খাদ্যৰ সৈতে প্ৰায়ে কেঁচাকৈ খোৱা হয়।

## ড'ৰছেট নাগা
ড'ৰছেট নাগা হৈছে বাংলাদেশৰ নাগা মৰিচ নামৰ জলকীয়াৰ এক উপ প্ৰকাৰ। Since 2005, the heat level of Dorset Naga ranged from 661,451 SHUs for green fruit in 2007, up to 1,032,310 SHUs for ripe fruit harvested in 2009. The BBC's *[[Gardeners World|Gardeners' World]]* television programme recorded a much higher heat level for Dorset Naga. As part of 2006 programming, the BBC gardening team ran a trial looking at several chili varieties, including Dorset Naga. Heat levels were tested by Warwick HRI, and the Dorset Naga came in at 1,598,227 SHUs, one of the hottest heat levels recorded at that time for a chili.

## আৰু চাওক
* ভোট জলকীয়া
* নাগা ভাইপাৰ জলকীয়া

## তথ্য সূত্ৰ

শ্ৰেণী:জলকীয়া
শ্ৰেণী:গুল্ম
শ্ৰেণী:অসমৰ উদ্ভিদ
জাকিৰ নাইক

**জাকিৰ আব্দুল কৰিম নাইক** (, ; জন্ম: ১৮ অক্টোবৰ ১৯৬৫, মুম্বাই, ভাৰত) হ'ল এজন ভাৰতীয় ইছলামিক চিন্তাবিদ, ধৰ্ম প্ৰচাৰক, বক্তা আৰু লেখক; যিজনে ইছলাম আৰু তুলনামূলক ধৰ্মতত্ত্ব বিষয়ে কাম কৰে। তেখেত ইছলামিক ৰিচাৰ্ছ ফাউণ্ডেশ্যন নামৰ এটা অলাভজনক প্ৰতিষ্ঠানৰ প্ৰতিষ্ঠাতা যি পিচ টিভি নেটৱৰ্ক পৰিচালনা কৰে।

## তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:চিকিৎসাবিদ
শ্ৰেণী:ইছলামী ধৰ্মীয় গুৰু
জেকছন পোলক

**জেকছন পোলক** (২৮ জানুৱাৰী, ১৯১২ &ndash; ১১ আগষ্ট, ১৯৫৬) এজন আমেৰিকান চিত্ৰশিল্পী আৰু বিমূৰ্ত অভিব্যক্তিবাদ বিপ্লৱৰ এজন অন্যতম হোতা। অদ্বিতীয় ড্ৰিপ্‌ পেইণ্টিং কৌশলৰ বাবে তেখেত জনাজাত আছিল।

জীৱনকালত পোলকে যথেষ্ট সুখ্যাতি আৰু কুখ্যাতি আৰ্জিছিল। তেখেত সেই প্ৰজন্মৰ এজন প্ৰভাৱশালী চিত্ৰকৰ আছিল। নিঃসঙ্গ পোলক খঙাল স্বভাৱৰআৰু সুৰাসক্ত আছিল।  ১৯৪৫ চনত তেখেতে চিত্ৰশিল্পী লী ক্ৰাছনাৰক বিয়া কৰায়। ক্ৰাছনাৰে তেখেতৰ বৃত্তি আৰু ঐতিহ্যত গুৰুত্বপূৰ্ণ ভূমিকা পালন কৰে।

৪৪ বছৰ বয়সত মদ্যপান কৰি গাড়ী চলাওঁতে দুৰ্ঘটনাত পোলকৰ মৃত্যু ঘটে। মৃত্যুৰ চাৰি মাহৰ পাছত ১৯৫৬ চনৰ ডিচেম্বৰত নিউ য়ৰ্ক চিটীৰ মিউজিয়াম অৱ মডাৰ্ণ আৰ্ট্‌ছত (MoMA) পোলকৰ চিত্ৰসমূহৰ এখন পৰ্যালোচনামূলক প্ৰদৰ্শনী অনুষ্ঠিত হয়। ১৯৬৭ চনত আন এখন প্ৰদৰ্শনী ডাঙৰকৈ অনুষ্ঠিত কৰা হয়। ১৯৯৮ আৰু ১৯৯৯ চনত (MoMA) অৰু লণ্ডনৰ টেইটত ৰ্তেখেতৰ চিত্ৰৰ প্ৰদৰ্শনীৰে সন্মান যঁচা হয়।

## তথ্য সংগ্ৰহ

শ্ৰেণী:চিত্ৰশিল্পী
শ্ৰেণী:আমেৰিকা যুক্তৰাষ্ট্ৰৰ ব্যক্তি
জান্নাত

শ্ৰেণী:ইছলাম ধৰ্ম
[thumb|আল-জান্নাত [আৰবী বৰ্ণমালাত লিখা]]
**জান্নাত** () হ'ল ইছলামিক পৰিভাষা অনুযায়ী, পাৰ্থিৱ জীৱনত যিসকল মুছলিমে আল্লাহৰ আদেশ, নিষেধ মানি চলিব আৰু পৰকালত হিচাপত যাৰ পাপতকৈ পুণ্যৰ ভৰ বেছি হ'ব আৰু আল্লাহৰ সন্তুষ্টি লাভ কৰিব সিহঁতৰ বাবে আল্লাহে যিবোৰ স্বৰ্গ প্ৰস্তুত কৰি ৰাখিছে।  ইছলামত জান্না (আৰবী: جَنَّةٍ, ৰোমানীকৃত: janna, . جَنّٰت  'বাগিচা') হৈছে সৎ লোকৰ চূড়ান্ত আৰু স্থায়ী বাসস্থান। এটা গণনা অনুসৰি কোৰআনত এই শব্দটো ১৪৭ বাৰ দেখা গৈছে। পৰলোকত বিশ্বাস কৰাটো চুন্নী আৰু বাৰটা শ্বিয়া ধৰ্মৰ বিশ্বাসৰ ছটা অনুচ্ছেদৰ ভিতৰত অন্যতম আৰু ই এনে এখন ঠাই য'ত "মুমিন" (বিশ্বাসী) সকলে আনন্দ উপভোগ কৰিব । আনহাতে জাহান্নামত অবিশ্বাসী (কাফিৰ) সকলে কষ্ট পাব।জান্না আৰু জাহান্নাম দুয়োৰে কেইবাটাও স্তৰ আছে বুলি বিশ্বাস কৰা হয়। জন্নাহৰ ক্ষেত্ৰত উচ্চস্তৰৰ অধিক বাঞ্ছনীয় আৰু জাহান্নামৰ ক্ষেত্ৰত নিম্নস্তৰৰ শাস্তি অধিক — জান্নাত যিমানেই প্ৰতিপত্তি আৰু আনন্দ বেছি, জাহান্নমত দুখৰ তীব্ৰতা। ১৩১-১৩৩ পৰলোকৰ অভিজ্ঞতাক শাৰীৰিক, মানসিক আৰু আধ্যাত্মিকতা বুলি বৰ্ণনা কৰা হৈছে। 

■ জান্নাত এটা আৰবী শব্দ, যাৰ শাব্দিক অৰ্থ হ'ল "বাগান" বা "উদ্যান।" প্ৰচলিত ভাৰতবৰ্ষৰ কিতাপবোৰত ইয়াক বেহেশ্ত বুলিও নামকৰণ কৰা হৈ থাকে। 

## কোৰআনত বৰ্ণিত জান্নাতৰ নামসমূহ
*ফিৰদাউছ – জান্নাতৰ সৰ্বোচ্চ বাগান (ছূৰা আল-কাহফ, ছূৰা আল-মু'মিনূন).
*দাৰুছ ছালাম – শান্তিৰ নীড় (ছূৰা ইউনুছ, আল আনআম
*জান্নাতুল মাওয়া – বসবাসৰ জান্নাত (ছূৰা আন-নাজম)
*দাৰুল খুলদ – চিৰস্থায়ী বাগান (ছূৰা আল-ফুৰকান)
*জান্নাতুল আদন – অনন্ত সুখৰ বাগান (ছূৰা আত-তাওবাহ্‌: 72,ছূৰা আৰ-ৰাদ)
*জান্নাতুল আখিৰাহ – পৰকালৰ আলয়(ছূৰা আল-আনকাবূত))
*জান্নাতুন নাঈম – নিয়ামত পূৰ্ণ কানন/বাগান (ছূৰা আল-মায়িদাহ  ছূৰা ইউনুছ,, আল-হজ্জ
*দাৰুল মুকামাহ – ঘৰ (ছূৰা ফাতিৰ)
*জান্নাত– আটাইতকৈ বেছি সাধাৰণ ভাবে ব্যৱহৃত কোৰআন আৰু হাদীছৰ শব্দ, ছূৰা আল-ইমৰাণ,)
*আল- হুছনা
*আল- গুফৰা

## জান্নাতৰ দৰ্জাসমূহ

*আছ-ছালাহ
*আল-জিহাদ
*আছ-ছদাকাহ
*আৰ-ৰইয়ান
*আল-হাজ্জ
*আল-কাদিমিন
*আল-গায়িধ
*আল-ইমান
*আয-যিকিৰ
## জান্নাতৰ বৰ্ণনা

## জান্নাতীসকলৰ গুণাৱলী

## জান্নাতীসকলৰ বাবে আল্লাহ্‌ৰ নি'য়ামাত

## জান্নাতৰ সুসংবাদ প্ৰাপ্ত ব্যক্তিসকল

## তথ্যসূত্ৰ
ঈদ মোবাৰক

**ঈদ মোবাৰক** () – মুছলমানসকলৰ এক ঐতিহ্যবাহী শুভেচ্ছা বাক্য, যাক মুছলমানসকলে ঈদ-উল-ফিতৰ আৰু ঈদ-উল-আজহাত পৰস্পৰে পৰস্পৰক কৈ শুভেচ্ছা জনায়। ঈদ শব্দৰ অৰ্থ হৈছে আনন্দ বা উদ্‌যাপন আৰু মোবাৰক শব্দৰ অৰ্থ কল্যাণময়, অৰ্থাৎ ঈদ মোবাৰক শব্দৰ অৰ্থ হৈছে ঈদ বা আনন্দ উদ্‌যাপন কল্যাণময় হওক। কোনো ৰাষ্ট্ৰত এই শুভেচ্ছা বিনিময় এটা সাংস্কৃতিক ঐতিহ্য আৰু কোনো ধৰ্মীয় বাধ্যবাধকতাৰ অংশ নহয়। তথাপি, এই শুভেচ্ছা বাণী মাত্ৰ এই দুই মুছলিম উৎসৱৰ সময়ত ব্যৱহৃত হয়৷

## আঞ্চলিক বৈচিত্ৰ্য
মুছলিম বিশ্বত ঈদ-উল-আযহা ও ঈদ-উল-ফিতৰৰ শুভেচ্ছা জনোৱাৰ বাবে অন্যান্য আৰু বহু শুভেচ্ছা বাক্য আছে। ঈদ-উল-ফিতৰত নবী মহম্মদ সাহাবী সকলৰ সৈতে সাক্ষাৎকাৰৰ সময়ত এজনে আনজনক কৈছিল, "তাকাব্বাল্লাহু মিন্না ওয়া মিনকুম" (আল্লাহ আমাৰ ও আপোনালোকৰ পক্ষৰ পৰা কবুল কৰক)। মুছলিম বিশ্ব ব্যাপি ঈদ শুভেচ্ছা বিনিময়ত বহু বৈচিত্ৰ্য বিদ্যমান। 

## তথ্যসূত্ৰ

শ্ৰেণী:ইছলাম ধৰ্ম
শ্ৰেণী:শুভেচ্ছা
শ্ৰেণী:ধৰ্মীয় দিৱস
খতমে নবুওৱত

শ্ৰেণী:ইছলাম ধৰ্ম
**খতমে নবুওৱত (নবুয়ত)** হ'ল ইছলামী শ্বৰীয়তৰ এটা গুৰুত্বপূৰ্ণ বিষয়। ইছলামী পৰিভাষাত মুহাম্মাদ(ছাঃ) হ'ল সৰ্বশেষ নবী আৰু ৰাছুল, এই বিশ্বাসকেই খতমে নবুওৱত বোলা হয়। 

## ধাৰণা
খতমে নবুওৱত(আৰবী:‎ﺧَﺗَﻢَ ﻨَّﺒِﻭَ‏‎) শব্দটো আৰবী শব্দ ‎ﺧَﺗَﻢَ‏ ‎(শেষ, সমাপ্তি) আৰু ‎ﻨَّﺒِﻭَ‏‎ (নবুওৱত, পয়গম্বৰী, নবীত্ব) ইয়াৰ সমন্বয়ৰে গঠিত। বাস্তৱিকতে খতমে নবুওৱতৰ অৰ্থ নবীসকলৰ সমাপ্তি। ইছলামী শ্বৰীয়ত অনুযায়ী মুহাম্মাদ (ছাঃ) শেষ নবী ইয়াক বিশ্বাস কৰা। অৰ্থাৎ মুহাম্মাদ(ছাঃ) হ'ল শেষ নবী ইয়াক মানি লোৱা। কিয়নো ইছলামৰ মূলবাণী হ'লঃ
আজৰাইল

শ্ৰেণী:ইছলাম ধৰ্ম
**মালক আল-মাউত বা আজৰাইল** () হ'ল এক দেৱদূত বা ফৰিষ্টা; যাৰ কাম হ'ল ঈশ্বৰৰ নিৰ্দেশনা অনুযায়ী জীৱৰ প্ৰাণ সংহাৰ কৰা।ইছলামৰ বিশ্বাস মতে মৃত্যুকালত আজৰাইলে, ব্যক্তিৰ পৃথিৱীৰ আমল বা কৃতকৰ্ম অনুযায়ী ভাল মানুহৰ ওচৰত পৱিত্ৰৰূপে আৰু পাপীসকলৰ ওচৰত ভয়ংকৰৰূপে আবিৰ্ভূত হয় আৰু মানুহৰ মৃত্যু ঘটায় (জান কবজ কৰে)।

নবী মুহাম্মদে (ছাঃ) মৃত্যুকালৰ ভয়াবহতা বৰ্ণনা কৰি কৈছে, ' মালাক আল-মাউত (তথা আজৰাইল ফেৰেস্তা) ক চোৱা এক হাজাৰবাৰ তৰোৱালেৰে আঘাত খোৱাতকৈ বেছি কষ্টদায়ক।'
## নামকৰণ
## লগতে চাওক

## তথ্যসূত্ৰ
টেনজিং গিয়াত্‍ ছো

**টেনজিং গিয়াত্‍ ছো** হৈছে চতুৰ্দশ দালাই লামা। তেখেত ১৯৫৯ চনত তিব্বতৰ পৰা প্ৰস্থান কৰি ভাৰতত আশ্ৰয় গ্ৰহণ কৰে। তিব্বতৰ শান্তিৰক্ষাৰ ক্ষেত্ৰত অবদানৰ বাবে তেখেতক শান্তিৰ ন'বেল বঁটা প্ৰদান কৰা হয়।

## বাহ্যিক সংযোগ

* 
* Collection of speeches and letters 
* H.H. the Fourteenth Dalai Lama Tenzin Gyatso – at Rigpa Wiki
* Photographs of the Dalai Lama's visit to UC Santa Cruz, October 1979 from the UC Santa Cruz Library's Digital Collections 
* 

শ্ৰেণী:চীনৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:ধৰ্মীয় গুৰু
শ্ৰেণী:শান্তিৰ ন'বেল বঁটা বিজয়ী
শ্ৰেণী:ৰমন মেগছেছে বঁটা বিজয়ী
অসমীয়া যুৱ উন্নয়ন পৰিষদ

**অসমীয়া যুৱ উন্নয়ন পৰিষদ**(ইংৰাজীত চমুকৈ AYDC) অসমৰ এক ছাত্ৰ সংগঠন। 

## ইতিহাস
২০১৭ চনত তেজপুৰৰ মজিয়াত অসমীয়া যুৱ উন্নয়ন পৰিষদ গঠন হয়। ২০১৭ চনৰ আগষ্ট মাহৰ ১৬ তাৰিখত তেজপুৰত এক সাধাৰণ সভাৰ আয়োজন কৰা হয় আৰু এই সভা খনতেই অসমৰ যুৱ প্ৰজন্মৰ উন্নয়ন,বাল্য বিবাহ ৰোধ,শিশু শ্ৰমিক ৰোধ,শিক্ষাৰ দিশত সজাগতা আদি বিভিন্ন লক্ষ্য আগত ৰাখি অসমীয়া যুৱ উন্নয়ন পৰিষদ জন্ম দিয়া হয়। ২০১৮ চনৰ জানুৱাৰী মাহত সংগঠনটোৱে ইয়াৰ সংবিধান গ্ৰহণৰ দ্বাৰা আনুস্থানিক সংগঠন হিচাপে প্ৰতিষ্ঠা কৰে। 

## লক্ষ্য আৰু উদ্দেশ্যে
অসমীয়া যুৱ উন্নয়ন পৰিষদে ক্ৰমে সমাজৰ সকলো শ্ৰেণীৰ জনগণৰ সমস্যা সমাধান, অসমৰ বিদেশী সমস্যাৰ ৰোধ, বিদেশী অনুপ্ৰবেশকাৰী বন্ধ, বাল্য বিবাহ নিষিদ্ধ কৰণ, শিশু শ্ৰমিক বন্ধ, আৰ্থিক ভাৱে দুৰ্বল হৈ থকা মেধাৱী ছাত্ৰ ছাত্ৰীৰ শিক্ষা গ্ৰহণৰ সু-ব্যৱস্থা,সমাজত চলি থকা অসামাজিক কৰ্ম কলাপ ৰোধ কৰা, মাদকতাহীন সমাজ গঢ়ি তোলা আদি বিভিন্ন লক্ষ্য উদ্দেশ্য আগত ৰাখি কাম কৰি আছে। 

## তথ্যসূত্ৰ
* Aydc Central committee. 22/05/2018

শ্ৰেণী:অসমৰ সংগঠন
পাঁচমাইল উচ্চতৰ মাধ্যমিক বিদ্যালয়

**পাঁচমাইল উচ্চতৰ মাধ্যমিক বিদ্যালয়** পাঁচমাইল অঞ্চলৰ উচ্চ শিক্ষাৰ এক কেন্দ্ৰস্থল। এইখন অসমৰ তেজপুৰ চহৰৰ পৰা প্ৰায় ৮ কিলোমিটাৰ দূৰত্বত অৱস্থিত। 

## ইতিহাস
বিদ্যালয়খন ১৯৬৯ খ্ৰীষ্টাব্দত স্থাপিত কৰা হৈছিল। পাঁচমাইলৰ শিক্ষা প্ৰেমী ৰাইজৰ সহযোগিতাত এই বিদ্যালয়খন স্থাপন কৰা হয়। 

## পথ নিৰ্দেশনা
তেজপুৰ চহৰ অসমৰ ৰাজধানী গুৱাহাটীৰ পৰা বাচেৰে প্ৰায় চাৰি ঘণ্টা আৰু বায়ুপথেৰে প্ৰায় ৩৫ মিনিটৰ দূৰত্বত অৱস্থিত। তেজপুৰলৈ অসমৰ যিকোনো স্থানৰ পৰা বাচ আৰু অন্যান্য বাহনৰ সূচল যোগাযোগ ব্যৱস্থাও আছে। স্থানীয়ভাৱে ইয়াত অট'ৰিক্সা আৰু ৰিক্সাৰ সহায়ত কম খৰচতে ভ্ৰমণ কৰিব পাৰি। 

## পাঠ্যক্ৰম
পাঁচমাইল উচ্চতৰ মাধ্যমিক বিদ্যালয়ত ষষ্ঠ শ্ৰেণীৰ পৰা উচ্চতৰ মাধ্যমিক দ্বাদশ শ্ৰেণীলৈ পাঠ্যক্ৰমৰ আছে।

## বিদ্যালয়ৰ সুবিধাসমূহ
* বিদ্যালয়টোৰ নিজস্ব চৰকাৰী ভবন আছে। 
* পাঠদানৰ বাবে ১৩খন শ্ৰেণীকক্ষ আছে। 
* অলাভজনক ক্ৰিয়াকলাপৰ বাবে ২খন আন কক্ষ আছে। 
* মুখ্য শিক্ষক/শিক্ষয়িত্ৰীৰ বাবে এক পৃথক কোঠা আছে। 
* বিদ্যালয়টোৰ বাউণ্ডাৰী বল্লী কাঁইটৰ বেড়াৰে সংলগ্ন। 
* বিদ্যুৎ সংযোগ আছে। 
* পানীয়ৰ বাবে বিদ্যালয়ত হেণ্ড পাম্প আছে আৰু ই সুকৰ্যক্ষম। 
* বিদ্যালয়ত ১টা ছাত্ৰ শৌচাগাৰ আৰু ১টা ছাত্ৰী শৌচাগাৰ আছে আৰু দুয়োটা সুকৰ্যক্ষম। 
* বিদ্যালয়টোৰ খেলপথাৰ আছে। 
* বিদ্যালয়টোৰ পুথিভঁৰালত ৪৫৫টা পুথি আছে। 
* বিদ্যালয়টোত শাৰীৰিক অক্ষম ছাত্ৰ-ছাত্ৰীসকলৰ বাবে ৰেম্পৰ আৱশ্যক নাই। 
* বিদ্যালয়টোৰ শিকন-শিকুওৱা কাৰ্যৰ বাবে ১০টা কম্পিউটাৰ আছে আৰু সকলো সুকৰ্যক্ষম। 
* বিদ্যালয়টোত কম্পিউটাৰ সাহায্যৰ শিক্ষা প্ৰযুক্তি লেব নথকা। 

## শিক্ষাৰ তথ্য
* শিক্ষা স্তৰ: উচ্চ প্ৰাথমিকৰ সৈতে উচ্চতৰ মাধ্যমিক (৬-১২)
* শিক্ষাৰ মাধ্যম: অসমীয়া
* পুৰুষ শিক্ষক: ১৫ জন
* মহিলা শিক্ষক: ৮ জন
* মুঠ শিক্ষক: ২৩ জন
* মুখ্য শিক্ষক: ১জন (মুখ্য শিক্ষক: আব্দুল গনি)
* চুক্তিভিত্তিক শিক্ষক: ০ জন
* প্ৰাথমিক শাখা উপলব্ধ: নাই
* ১০ম শ্ৰেণীৰ পৰীক্ষাৰ পৰ্ষদ: ৰাজ্যিক পৰ্ষদ
* ১০+২ শ্ৰেণীৰ পৰীক্ষাৰ পৰ্ষদ: ৰাজ্যিক পৰ্ষদ
* বিদ্যালয়ৰ ধৰণ: সহশিক্ষামূলক
* বিদ্যালয় আৱাসিক: নহয়
* আৱাসিক ধৰণ: প্ৰযোজ্য নহয়
* বিদ্যালয় নতুন স্থানলৈ স্থানান্তৰ: নহয়
* বিদ্যালয়ত মধ্যাহ্ন ভোজনৰ যোগান: বিদ্যালয়ৰ চৌহদত প্ৰস্তুত আৰু যোগান দিয়া হয়

## বাহ্যিক সংযোগ

শ্ৰেণী:অসমৰ বিদ্যালয়সমূহ
```
গোলাঘাট অভিযান্ত্ৰিক মহাবিদ্যালয়

** গোলাঘাট অভিযান্ত্ৰিক মহাবিদ্যালয়**  ২০১৯ চনত অসমৰ গোলাঘাট জিলাত অসম চৰকাৰে  প্ৰতিষ্ঠা কৰে। ২০১২ চনৰ ৩১ মাৰ্চ তাৰিখে তেতিয়াৰ অসমৰ মুখ্যমন্ত্ৰী তৰুণ গগৈ ডাঙৰীয়ায়ে প্ৰস্তাৱিত এই মহাবিদ্যালয় খনৰ আধাৰশিলা স্থাপন কৰিছিল। ২০১৯ চনৰ ৫ ফেব্ৰুৱাৰী তাৰিখে অসমৰ মুখ্যমন্ত্ৰী সৰ্বানন্দ সোনোৱালে গোলাঘাট অভিযান্ত্ৰিক মহাবিদ্যালয় উদ্বোধন কৰে। 

মহাবিদ্যালয় খনে ২০১৮-১৯ শিক্ষাবৰ্ষৰ পৰা  অভিযান্ত্ৰিক পাঠ্যক্ৰম আৰম্ভ কৰে।  মহাবিদ্যালয় খন সৰ্ব ভাৰতীয় প্ৰযুক্তি শিক্ষা পৰিষদৰ স্বীকৃৰ্তি প্ৰাপ্ত আৰু অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ অন্তৰ্গত।এইখন অসমৰ ষষ্ঠখন ৰাজ্যিক চৰকাৰৰ দ্বাৰা প্ৰতিষ্ঠিত অভিযান্ত্ৰিক মহাবিদ্যালয়।

## পাঠ্যক্ৰম
মহাবিদ্যালয়খনে ব্যৱহাৰিক, যান্ত্ৰিক আৰু ৰাসায়নিক অভিযান্ত্ৰিক বিভাগৰ চাৰি বছৰীয়া স্নাতক পাঠ্যক্ৰম আগবঢ়ায় আৰু ই অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ৰ অন্তৰ্ভুক্ত।

### নামভৰ্তি
*স্নাতক শ্ৰেণীৰ প্ৰথম বৰ্ষত অধ্যয়ন কৰিবলৈ অসম বিজ্ঞান আৰু প্ৰযুক্তিবিদ্যা বিশ্ববিদ্যালয়ে অনুস্থিত কৰা অসম সংযুক্ত প্ৰৱেশ পৰীক্ষাৰ বাচনি কৰা হয়। 

*অভিযান্ত্ৰিক শিক্ষাৰ ডিপ্লোমা প্ৰাপ্ত শিক্ষাৰ্থীয়ে স্নাতক দ্বিতীয় বৰ্ষত অধ্যয়ন কৰিবলৈ অসম প্ৰযুক্তি শিক্ষা আয়ুক্তয়ে অনুষ্ঠিত কৰা সংযুক্ত পাৰ্শ্বিয় প্ৰৱেশ পৰীক্ষাৰ (Joint Lateral Entrance Examination) (JLEE) দ্বাৰা নামভৰ্তি কৰিব পাৰে।

## তথ্য উৎস

শ্ৰেণী:অসমৰ অভিযান্ত্ৰিক মহাবিদ্যালয়সমূহ
শ্ৰেণী:অসমৰ মহাবিদ্যালয়সমূহ
পদুমণি থান

**পদুমণি থান** লখিমপুৰ জিলাৰ উত্তৰ দিশত লখিমপুৰ চহৰ পৰা ২৫ কিলোমিটাৰ নিলগত অৱস্থিত। ই এটা হিন্দু ধৰ্মৰ মন্দিৰ। ইয়াক ১৯৫২ চনত প্ৰতিষ্ঠা কৰা হৈছিল। ইয়ালৈ প্ৰতিদিনে বহু লোকৰ আগমণ হয়।

দুলুং সংৰক্ষিত বনাঞ্চলৰ একেবাৰে সমীপত থকা এই মন্দিৰত বছৰি হাজাৰ হাজাৰ ভক্ত আগমন ঘটে। 

প্ৰতি বছৰে ৪ ছেপ্টেম্বৰৰ দিনা মন্দিৰৰ প্ৰতিষ্ঠা দিৱস উদযাপন কৰা হয়। এই থান খনৰ পৰিচালনাৰ বাবে এখন সমিতি আছে , সভাপতি সম্পাদকৰ লগতে বিভিন্ন বিভাগত কমেও ৩২ জন সদস্য/ সদস্যা ৰে সমিতি খন গঠিত। 

এই থান খন প্ৰথমে ১৯৫১ চনত মহামায়া শ্ৰী শ্ৰী পদুমণি আই থান (সপোনৰ বেদী) স্বৰূপে প্ৰতিষ্ঠা হৈছিল। পুৰণা অৰ্থাৎ মূল থান খন বৰ্তমান নৱ নিৰ্মিত থান খনৰ কাষতে অৱস্থিত । 

শ্ৰেণী:উত্তৰ লখিমপুৰ
শ্ৰেণী:অসমৰ ধৰ্মীয় স্থান
ম’বাইল ফোন

**ম’বাইল ফোন** বা **চেলুলাৰ ফোন** বা **ভ্ৰাম্যভাষ যন্ত্ৰ** হ’ল দূৰসংযোগৰ বাবে ব্যৱহৃত এক সঁজুলি। পৰম্পৰাগত তাঁৰযুক্ত টেলিফোনৰ বিপৰীতে মবাইল ফোন তাঁৰবিহীন আৰু ইয়াৰ আকাৰ সৰু হোৱাৰ বাবে এঠাইৰ পৰা সিঠাইলৈ ইয়াক কঢ়িয়াই লৈ ফুৰিবলৈ অতি সহজ। ম’বাইল ফোনৰ অসমীয়া প্ৰতিশব্দ হ’ল ভ্ৰাম্যভাষ যন্ত্ৰ। 

আমেৰিকা যুক্তৰাষ্ট্ৰৰ মটৰ’লা কোম্পানীত কৰ্মৰত মাৰ্টিন কুপাৰ আৰু জ’ন ফ্ৰাঞ্চিচ মিচেল নামৰ বিজ্ঞানী দুজনে ১৯৭৩ চনত প্ৰথম তাঁৰবিহীন চেলুলাৰ ফোনবিধ নিৰ্মাণ কৰি উলিয়ায়। তাৰ পিছত কেইবাটাও ঢাপ পাৰহৈ ম’বাইল ফোনে স্মাৰ্ট ফোনৰ স্তৰ লাভ কৰিছে। একেটা যন্ত্ৰৰে Text Massage, E-Mail, Phone Call, Camera, Compass, Internetৰ সংযোজনেৰে ডাটা Browsing ইত্যাদি অলেখ কাম কৰিব পাৰি বাবেই ইয়াক স্মাৰ্টফোন বুলি কোৱা হয়।

## সুফল
# ইণ্টাৰনেট উপলব্ধ স্মাৰ্টফোনৰ ব্যৱহাৰে গোটেই বিশ্বখনক এখন গোলকীয় গাঁৱত পৰিণত কৰিছে। 
# ফেচবুক, ইউটিউব আদিৰ দৰে জনপ্ৰিয় গণমাধ্যমৰ তীব্ৰ প্ৰচলনৰ ফলত দেশ বিদেশৰ বা-বাতৰি আৰু নানা ধৰণৰ তথ্য অতি সহজতে উপভোগ্য হৈ পৰিছে। 
# অনলাইন শ্বপিঙৰ জড়িয়তে বিছৰা সামগ্ৰীবিধ ঘৰতে থাকি পাবলৈ সক্ষম হৈছে। 
# অনলাইন পেইমেণ্টৰ যোগেদি দূৰ-দূৰণিৰ বন্ধুজনলৈ, আত্মীয়জনলৈ, কোনো বিশেষ ব্যক্তিলৈ নাইবা অনলাইনত উপলব্ধ কোনো সেৱা গ্ৰহণ কৰিবলৈ অতি সহজ হৈ পৰিছে। মুঠতে টকা-পইচা এঠাইৰ পৰা আন ঠাইলৈ প্ৰেৰণ কৰাটো অতি সহজলভ্য হৈ পৰিছে। 
# শৈক্ষিক জগতখনলৈও বিশাল পৰিবৰ্তনৰ জোৱাৰ আনিছে ম'বাইল ফোনে। 
# ম'বাইল ফোনত উপলব্ধ ইণ্টাৰনেট সেৱাৰ জড়িয়তে তীব্ৰ গতিত মানুহৰ ৰুচি আৰু অনুৰাগ সলনি হ'বলৈ ধৰিছে। বহুতে অন্ধবিশ্বাসমুক্ত এখন বিজ্ঞানমুখী সমাজ গঢ়াৰ স্বাৰ্থত ভাল কাম কৰি আছে। যাৰ ফলত বহু মানুহে পুৰণি ধ্যান ধাৰণাবোৰৰ সলনি নতুন চিন্তাক আঁকোৱালি লোৱা দেখিবলৈ পোৱা গৈছে।

## কুফল
# ম'বাইল ফোনৰ ব্যৱহাৰে উঠি অহা প্ৰজন্মক ভুল পথে পৰিচালিত কৰা দেখিবলৈ পোৱা যায়। 
# অতিৰিক্ত ম'বাইল ব্যৱহাৰে বহুতক স্বাস্থ্যজনিত ক্ষতিৰ লগতে শ্ৰম বিমুখতালৈ ঠেলি দিছে। 
# মানুহবোৰ ক্ৰমাৎ জটিল হৈ পৰিছে। ইজনৰ সিজনৰ  প্ৰতি থকা দায়ৱদ্ধতা ক্ৰমাত হ্ৰাস পাবলৈ ধৰিছে। 
# কিছুমানে জনপ্ৰিয় হ'বলৈ বা ডিজিটেল প্লেটফৰ্মত তিষ্ঠি থাকিবলৈ সস্তিয়া উপায়েৰে অৱলম্বন কৰা কৌশলৰ ফলত সমাজ বিপথে পৰিচালিত হৈছে। 
# প্ৰচাৰ মাধ্যমৰ প্ৰতিযোগিতামূলক আচৰণে সৰ্বসাধাৰণ মানুহৰ মাজত বিৰূপ কুপ্ৰভাৱ পেলাইছে। 
# এচামে যদিও অন্ধবিশ্বাস আৰু কু-সংস্কাৰৰ বিৰুদ্ধে কাম কৰি আছে এচামে আকৌ ভুৱা বাতৰি আৰু সাম্প্ৰদায়িক বিষবাস্প বিয়পাবলৈহে ম'বাইল ব্যৱহাৰ কৰা দেখিবলৈ পোৱা যায়।

## ম'বাইল কোম্পানী

*অ'পো
*আছুছ
*আইটেল
*আইফোন
*এইছ টি ছি
*এল জি
*ইনফিনিক্স
*এলজিৰ ম'বাইল
*কাৰ্ব'ন
*ছেমছাং
*জিঅ'
*জিঅ'নি
*চ'নী
*টেকন'
*নকিয়া
*পোকো
*ভিভো
*মটোৰোলা
*মাইক্ৰ'ম্যাক্স
*ৰেডমি
*ৰিয়েলমি
*লেন’ভ'
*ৱান প্লাছ
*হুৱাই

## তথ্য সংগ্ৰহ

শ্ৰেণী:দূৰসংযোগ
শ্ৰেণী:সঁজুলি
শ্ৰেণী:প্ৰযুক্তি
লুখুৰাখন

আহোম ৰাজ্যত এটা বিশেষ শ্ৰেণীৰ লোকক ‘লুখুৰাখন‘ উপাধিৰে অভিহিত কৰা হৈছিল। আহোমসকলৰ শাসনকালত মৃত ব্যক্তিক মৈদাম দিয়াৰ যি প্ৰথা আছিল সেই প্ৰথাত লুখুৰাখনসকলৰ বিশেষ ভূমিকা আছিল। শৱদেহ এটা মৈদামলৈ নিবৰ বাবে  ‘ৰুঙ্গ-ডাঙ্গ’ নামৰ কফিন তৈয়াৰ কৰাৰ পৰা মৈদামৰ খনন কাৰ্য্যলৈ এই সকলোতে প্ৰধান ভূমিকা আছিল লুখুৰাখনসকলৰ। শুনা যায় যে আহোম স্বৰ্গদেউসকলৰ মৃত্যুত তেওঁলোকৰ শৱদেহ মৈদাম দিওতে শৱদেহৰ সৈতে কেইজনমান লুখুৰাখনকো জীয়াই জীয়াই শৱদেহৰ লাচনী-পাচনীৰ বাবে মৈদাম দিয়া হৈছিল। হয়তো আহোমসকলৰ মাজতো ‘মৃত্যুৰ পিছৰ জীৱন’- এই বিশ্বাস প্ৰতিষ্ঠিত আছিল। 

## উৎপত্তি
বুৰঞ্জীৰ পৰা জনা যায় যে লুখুৰাখুন সকল বৰাহী-চুতীয়া আৰু মাউত ফমকিনৰ বংশৰ লোক আছিল। এই ফৈদৰ উৎপত্তিৰ সম্পৰ্কে হিতেশ্বৰ বৰবৰুৱাই এইবুলি লিখিছিল - "মাউচ ফমকিন্ আৰু বৰাহীৰ কালুঙ্গ বৰা, ইহতৰে বহ সন্ততি হ'ল। ৰজাদেৱে(চুবিনফা) পাই সিহঁতকে লুখুৰাখন বুলিলে। সিহঁতৰ যি ছোৱালী নিয়ে, সিহঁতেও ল'ৰা হ'লে, লুখুৰাখনলৈ দিব লাগে। আৰু যদি ছোৱালী হয়, ৰজাৰ ঘৰত বেটীকৈ দিব লাগে। এই নিৰ্বন্ধ কৰিলে।...এতেকেহে বহুত মানুহ লুখুৰাখনৰ খেলত সোমালে। লুখুৰাখন বিস্তৰ হ'ল।"

আহোম শাসনকালত লিখিত বা তাৰ পিছৰ সময়ত লিখিত বুৰঞ্জীবোৰত লুখুৰাখনসকলৰ কথা বিশেষভাৱে পোৱা নাযায়। হয়তো সেইসময়ছোৱাত লুখুৰাখনসকলক নিম্ন শ্ৰেণীত ধৰা হৈছিল আৰু তেওঁলোকৰ বিষয়ে ইতিসাহৰ পাতত কিবা সন্নিবিষ্ট কৰাৰ প্ৰয়োজনীয়তাৰ কথা ভবা নহৈছিল। শৰাইঘাট যুঁজৰ নায়ক লাচিত বৰফুকনো লুখুৰাখন বংশৰ লোক আছিল। পৰৱৰ্তী সময়ত লুখুৰাখনসকলৰ বহুতে ‘গগৈ’ উপাধি গ্ৰহণ কৰে। আহোম প্ৰথামতে স্বামীৰ ভায়েক অৰ্থাৎ দেউৰেকক গগৈদেউ উপাধিৰে সম্বোধন কৰা হৈছিল। লুখুৰাখনসকলে গগৈ উপাধি গ্ৰহণ কৰাৰ অন্তৰালত ঐতিসাহিক কিবা ঘটনা আছিলনে নাই জনা নাযায়। বৰ্তমান শিৱসাগৰ জিলাৰ গেলেকীৰ লুখুৰাখন গাৱঁৰ কিছুসংখ্যক লোক আৰু ডিব্ৰুগড় জিলাৰ লেজাই আৰু লেঙেৰী অঞ্চলৰ নাচনী গাওঁ আৰু কচলু গাওঁত
কেইঘৰমান মানুহেহে বৰ্তমান লুখুৰাখন উপাধি ব্যৱহাৰ কৰি থকা বুলি জনা যায়। গোলাঘাট জিলাতোএখন লুখুৰাখন গাওঁ আছে। ঢকুৱাখনা মহকুমাৰ দীঘলা গাঁৱত (বাপু চুবুৰী)  লুখুৰাষণীয়া ফৈদৰ বহু কেইঘৰ মানুহ আছে। তেঁওলোকৰ পূৰ্ব পুৰুষে কোৱা অনুসৰি তেওঁলোকৰ ঘাইভেটী আছিল আগৰ শিৱসাগৰ জিলাৰ শামদৈ পথাৰ , দ-আটী খাট, নাহৰণি টেপতলত ।  

শ্ৰেণী:উপাধি
অসম বাণী

**অসম বাণী** () হৈছে অসমৰ এখন সাপ্তাহিক বাতৰিকাকত। প্ৰতি শুকুৰবাৰে এই কাকত প্ৰকাশ হয়। 'আছাম ট্ৰিবিউন' কাকত গোষ্ঠীৰ দ্বাৰা এই কাকত প্ৰকাশ পায়। কাকতখনৰ ইন্টাৰনেট সংস্কৰণো উপলব্ধ। অসম বাণীৰ বৰ্তমান সম্পাদক দিলীপ চন্দন।

১৯৫৫ চনৰ এক জুলাইত ৰাধাগোবিন্দ বৰুৱাই সাপ্তাহিক কাকত 'অসম বাণী' প্ৰকাশ আৰম্ভ কৰে। কাকতখনৰ প্ৰথম সম্পাদক আছিল সতীশ চন্দ্ৰ কাকতি। ইয়াৰ পাছত ক্ৰমে তিলক হাজৰিকা, ফণী তালুকদাৰ, নিৰোদ চৌধুৰী, হোমেন বৰগোহাঞি আৰু চন্দ্ৰপ্ৰসাদ শ‍ইকীয়াই 'অসম বাণী'ৰ সম্পাদকৰ দায়িত্ব পালন কৰে। ১৯৯৭ চনৰ জুন মাহৰপৰা দিলীপ চন্দনে সম্পাদনাৰ ভাৰ গ্ৰহণ কৰে।

## বাহ্যিক সংযোগ
* অসম বাণীৰ ইন্টাৰনেট সংস্কৰণ 

শ্ৰেণী:অসমৰ সংবাদ পত্ৰ
পূব কামৰূপ মহাবিদ্যালয়

**পূব কামৰূপ মহাবিদ্যালয়** কামৰূপ জিলাৰ বাইহাটা চাৰিআলিত অৱস্থিত এখন চৰকাৰী শিক্ষানুষ্ঠান।
অঞ্চলটোৰ কেইগৰাকীমান শিক্ষাবিদৰ উদ্যোগত ১৯৭২ চনত মহাবিদ্যালয়খন প্ৰতিষ্ঠা লাভ কৰিছিল । মহাবিদ্যালয়খন গুৱাহাটী বিশ্ববিদ্যালয়ৰ অধীনস্থ। শেহতীয়াকৈ মহাবিদ্যালয়খনত জৈৱপদাৰ্থ বিজ্ঞান, পদাৰ্থ বিজ্ঞান আৰু কম্পিউটাৰ বিজ্ঞান আদি বিষয়ত স্নাতকোত্তৰ পাঠ্যক্ৰম আৰম্ভ কৰা হৈছ।

## বিভাগসমূহ
### বিজ্ঞান
* পদাৰ্থবিজ্ঞান
* গণিত
* ৰসায়ন বিজ্ঞান
* পৰিসংখ্যা বিজ্ঞান
* কম্পিউটাৰ বিজ্ঞান
* প্ৰাণী বিজ্ঞান
* উদ্ভিদ বিজ্ঞান
* জৈৱ পদাৰ্থবিজ্ঞান
* ফুড প্ৰচেচিং এণ্ড কোৱালিটি মেনেজমেন্ট
* ছফটৱেৰ ডেভেলপমেন্ট এণ্ড চিষ্টেম এডমিনিষ্ট্ৰেশ্যন

### কলা
* অসমীয়া
* ইংৰাজী
* ইতিহাস
* শিক্ষা
* অৰ্থনীতি বিজ্ঞান
* দৰ্শন
* ৰাজনীতি বিজ্ঞান
* ভূগোল বিজ্ঞান

শ্ৰেণী:অসমৰ মহাবিদ্যালয়সমূহ

## তথ্যসূত্ৰ

শ্ৰেণী:অসমৰ মহাবিদ্যালয়সমূহ
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
প্ৰশান্ত চন্দ্ৰ মহালানবিছ

**প্ৰশান্ত চন্দ্ৰ মহালান'বিছ** (২৯ জুন ১৮৯৩– ২৮ জুন ১৯৭২) এজন ভাৰতীয় বিজ্ঞানী আৰু প্ৰয়োগিক পৰিসংখ্যাবিদ। পৰিসংখ্যা বিজ্ঞানৰ *মহালান'বিছ দূৰত্ব* নামৰ মাপক আৱিষ্কাৰ কৰাৰ বাবে তেওঁ জনাজাত। তেওঁ ভাৰতৰ প্ৰথম পৰিকল্পনা আয়োগৰ সদস্য আছিল। তেওঁ ভাৰতীয় পৰিসংখ্যা প্ৰতিষ্ঠানৰ প্ৰতিষ্ঠাপক আৰু বৃহৎ আকাৰৰ সমীক্ষাৰ বাটকটীয়া।
তেওঁৰ জন্মদিন ২৯ জুন ভাৰতত ৰাষ্ট্ৰীয় পৰিসংখ্যা দিৱস হিচাপে পালন কৰা হয়। 
## তথ্য উৎস

## বাহ্যিক সংযোগ

শ্ৰেণী:ভাৰতীয় বিজ্ঞানী
দেবানন্দ উলুপ

**দেবানন্দ উলুপ** (ইংৰাজী: Debananda Ulup ) (জন্ম: ৩০জুন,১৯৬৪ ) অসমৰ এগৰাকী খ্যাতনামা চিত্ৰশিল্পী। তেওঁ চিংফৌ জনগোষ্ঠীক প্ৰতিনিধিত্ব কৰে।

## জন্ম
দেবানন্দ উলুপৰ জন্ম ১৯৬৪ চনত তিনিচুকীয়া জিলাৰ মাৰ্ঘেৰিটা মহকুমাৰ উলুপ গাঁৱত। পিতৃ ৰামেশ্বৰ উলুপ আৰু মাতৃ গুমকী উলুপ।

## শিক্ষা
সপ্তম শ্ৰেণীত পঢ়ি থকা অৱস্থাতে দেবানন্দ উলুপে এটা কুকুৰা বিক্ৰী কৰা টকাৰে ৰেলৰ টিকট কাটি যোৰহাটলৈ গুচি আহে। যোৰহাট চাৰুকলা বিদ্যালয়ত কিছুদিন ছবি অঁকাৰ পাঠ লয় যদিও মনৰ অস্থিৰতাই তেখেতক যোৰহাটতো টিকি থাকিবলৈ নিদিলে।

১৯৭৯ চনৰ শেষৰ ফালে তেখেত গুৱাহাটীলৈ গুচি যায় আৰু নিগাজীকৈ তাতে থাকিবলৈ লয়। গুৱাহাটীত থকা প্ৰথমৰ সময়ছোৱাত তেখেতে গুৱাহাটী আৰ্টিষ্ট গীল্ডলৈও কিছুদিন ছবি অঁকা শিকিবলৈ গৈছিল যদিও এয়াও খুব কম সময়ৰ বাবে। 

## কৰ্মজীৱন
১৯৮৭ চন মানৰ পৰা তেখেতে নিজাববীয়াকৈ ছবি অঁকা আৰম্ভ কৰে। প্ৰথমলানি ছবি ‘ষ্ট্ৰীট অৱ হাংগাৰ' (Street of Hunger)। ৮৫চনৰ পিছৰফালে ‘বাঘমানুহ’ আৰু ১৯৯৯ চনত ক্ৰমে ‘য়েল্ল বাৰ্ড’ (Yellow Bird)আৰু ‘পাটকাই’(Patkai) ছিৰিজৰ ছবি সমূহ আঁকে। ২০১০-১১ চনৰপৰা তেখেতে আৰম্ভ কৰে ‘মাইভেলী'(My Valley) ছিৰিজৰ কাম। এই ছিৰিজৰ ছবি সমূহে চিংফৌ জনগোষ্ঠীক প্ৰতিনিধিত্ব কৰিছে আৰু এই শেহতীয়া শিল্পকৰ্মই শিল্পীগৰাকীক কেৱল অসমতে নহয়, অৰুণাচল, ম্যানমাৰ, চীনপৰ্যন্ত শিল্পীৰূপে স্বীকৃতি দিছে। 

১৯৮৫ চনৰপৰা ১৯৮৯ চন পৰ্যন্ত তেখেতে ‘প্ৰান্তিক’ আলোচনীৰ লে-আউট আৰ্টিষ্ট ৰূপে কাৰ্যনিৰ্বাহ কৰিছিল। 

১৯৮৯চনত গুৱাহাটী দূৰদৰ্শন কেন্দ্ৰত চাকৰিত যোগদান কৰে। ১৯৯৫ চনৰপৰা তেখেত গুৱাহাটী আৰ্টিষ্ট গীল্ডৰো শিক্ষকৰূপে নিযুক্ত হয়। 

## ব্যক্তিগত জীৱন
দেবানন্দ উলুপৰ সহধৰ্মিনী শ্ৰীমতী বৈজয়ন্তী উলুপ। 

বিবাহসূত্ৰে শিল্পীগৰাকী ক্ৰমে তিনিটি সন্তানৰ পিতৃ। দুটি ল’ৰা আৰু এগৰাকী কন্যা সন্তান ক্ৰমে আংচেং, জাইং আৰু জাউম। 

## তথ্যউৎস

## অধিক চাওঁক
*ইউটিউব
*ইউটিউব
*“নিজৰ জীৱনটোক লৈ মই সুখী” – চিত্ৰশিল্পী দেবানন্দ উলুপ

শ্ৰেণী:অসমৰ চিত্ৰশিল্পী
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
হৰিপুৰ গাঁও

হৰিপুৰ গাঁওখন শদিয়া মহকুমা তথা শদিয়া মৌজাৰ অন্তৰ্গত। শদিয়া মহকুমাৰ সদৰ ঠাই চপাখোৱৰ পশ্চিম দিশত হৰিপুৰ গাঁও অৱস্থিত। এই গাঁওখন চপাখোৱাৰ পৰা প্ৰায় ১১ কিলোমিটাৰ দূৰত্বত অৱস্থিত। হৰিপুৰলৈ যাবলৈ ইচলামপুৰ তিনিআলিৰ পৰা ফালৰি কাতি যোৱা পথটোৰে যাব লাগে। তিনিচুকীয়া চহৰৰ পৰা আহিলে শদিয়াৰ ড° ভূপেন হাজৰিকা সেতুৰ পৰা প্ৰায় ১০ কিলোমিটাৰ অতিক্ৰম কৰি কুণ্ডিল নদীৰ ওপৰৰ দলংখন পাৰ হৈ ৩৭ নং ঘাই পথৰ পৰা বাঁওফালৰ পথটোৰেও হৰিপুৰ গাঁৱলৈ যোৱা হয়। 

গাঁওখনৰ বাসিন্দাসকল কৈৱৰ্ত সম্প্ৰদায়ৰ। জনসংখ্যা প্ৰায় ছশ। গাঁওখনত দুখন প্ৰাথমিক বিদ্যালয় আছে। এখনৰ নাম হৰিপুৰ চৰকাৰী প্ৰাথমিক বিদ্যালয় আৰু আনখনৰ নাম ২ নং হৰিপুৰ প্ৰাথমিক বিদ্যালয়। গাঁওখনত এটা নামঘৰ আছে। এই গাঁওখনৰ বাসিন্দাসকল মূলতঃ গোলাঘাটৰ নগোৰা সত্ৰৰ শিষ্য। 

জীৱিকা হিচাবে অতিততে প্ৰায় সকলো লোকেই মাছমৰীয়া আছিল যদিও বৰ্তমান এতিয়া এই বৃত্তি সকলোৱে ত্যাগ কৰি অন্যান্য কৰ্মত নিয়োজিত হৈছে। বহু সংখ্যকে চৰকাৰী চাকৰি কৰাৰ উপৰিও অন্যান্য ব্যৱসায়ৰ লগতো জড়িত হৈ পৰিছে। 

বৰ্তমান হৰিপুৰৰ গাঁও-বুঢ়াজন হ’ল শ্ৰীযুত তুলন কুমাৰ দাস আৰু গাঁও পঞ্চায়তৰ সদস্য জনৰ নাম হ'ল শ্ৰীমতী নিহাৰিকা দাস। গাঁও পঞ্চায়তৰ নাম - ৰাজগড় গাঁও পঞ্চায়ত৷

## তথ্য সংগ্ৰহ

শ্ৰেণী:অসমৰ গাঁও
চাপাখোৱা

**চাপাখোৱা** () নগৰখনই হৈছে অসমৰ আটাইতকৈ পূব প্ৰান্তত অৱস্থিত এখন নগৰ। চাপাখোৱা, তিনিচুকীয়া জিলাৰ শদিয়া মহকুমাৰ সদৰ ঠাই। তিনিচুকীয়া জিলাৰ পৰা চাপাখোৱালৈ দূৰত্বত প্ৰায় ৭০ কিলোমিটাৰ। চাপাখোৱা নগৰৰ মাজেৰে ৩৭ নং ৰাষ্ট্ৰীয় ঘাইপথ পাৰ হৈ গৈছে। আগতে চাপাখোৱা আহিবলৈ লোহিত নদীত ফেৰীৰে পৰা হ'ব লগা হৈছিল যদিও বৰ্তমান লোহিত নদীৰ ওপৰৰ নিৰ্মিত ড॰ ভূপেন হাজৰিকা সেতুৰ ওপৰেৰে পৰা হৈ অহা হয়। ইয়াৰ ফলত এতিয়া চাপাখোৱা অহাটো বহুত সহজ হয় পৰিল।

চাপাখোৱাৰ জনসংখ্যা ১০,৩০৫ জন। চাপাখোৱাৰ বাসিন্দা সকল মূলতঃ শদিয়াৰ বিভিন্ন গাঁৱৰ পৰা চাকৰি সূত্ৰে প্ৰব্ৰজন কৰা। বৰ্তমানে নগৰখন বাণিজ্যিকভাৱে বিকশিত হয় অহাৰ বাবে অন্য বহু ধৰণৰ বৃত্তিৰ লোকৰো প্ৰব্ৰজন আৰম্ভ হৈছে। চাপাখোৱা ঠাইখন শদিয়া মহকুমাৰ সদৰ ঠাই হোৱাৰ সূত্ৰে মহকুমাধিপতিৰ কাৰ্যালয়ৰ উপৰিও বিভিন্ন ধৰণৰ চৰকাৰী কাৰ্যালয় আৰু আদালত আছে। এই চাপাখোৱাতে উজনি অসমৰ অন্যতম প্ৰাচীন শিক্ষানুষ্ঠান শদিয়া আদৰ্শ চৰকাৰী উচ্চতৰ মাধ্যমিক বিদ্যালয় অৱস্থিত। ইয়াৰ উপৰিও চপাখোৱা টাউন উচ্চ মাধ্যমিক বিদ্যালয়, শদিয়া বালিকা উচ্চ মাধ্যমিক বিদ্যালয় আৰু শদিয়া হিন্দী উচ্চ মাধ্যমিক বিদ্যালয় আদি অসম চৰকাৰৰ প্ৰাদেশিকৃত উচ্চ মাধ্যমিক বিদ্যালয় আছে। ইয়াৰ উপৰিও চপাখোৱা টাউন চৰকাৰী নিম্ন প্ৰাথমিক বিদ্যালয়, চাপাখোৱা টাউন প্ৰাথমিক বিদ্যালয় আৰু নিজৰাপাৰ প্ৰাথমিক বিদ্যালয় আদিৰ লগতে ৰাম লাল হিন্দী প্ৰাথমিক বিদ্যালয় নামৰ এখন হিন্দী মাধ্যমৰ বিদ্যালয় আছে। এই চাপাখোৱাতে শদিয়াৰ আটাইতকৈ উচ্চ শিক্ষা অনুষ্ঠান " শদিয়া মহাবিদ্যালয়" অৱস্থিত।

চাপাখোৱাত বিভিন্ন বেংক সমূহ শাখা কাৰ্যালয় আছে। তাৰে ভিতৰত ভাৰতীয় ষ্টেট বেংক, ইউনিয়ন বেংক অফ ইণ্ডিয়া, ইউনাইটেড বেংক অফ ইণ্ডিয়া আৰু অসম গ্ৰামীণ বিকাশ বেংক হৈছে প্ৰধান। চাপাখোৱাত দুটা বেংকৰ এ টি এম সেৱা আগবঢ়ায়।

খেলা-ধূলাৰ বাবে চাপাখোৱা নগৰত বীৰ লাচিত বৰফুকন নামৰ এখন ষ্টেডিয়াম আছে। ইয়াৰ উপৰিও মহকুমাধিপতিৰ কাৰ্যালয়ৰ সন্মুখত এখন ৰাজহুৱা খেল পথাৰ আৰু বিভিন্ন চৰকাৰী বিদ্যালয় সমূহৰ নিজা নিজা খেল পথাৰ আছে।

## তথ্য সংগ্ৰহ

শ্ৰেণী:অসমৰ নগৰ-মহানগৰ
নক্সা (আলোচনী)

**নক্সা** ধেমাজি জিলাৰ পৰা প্ৰকাশিত আৰু ডিব্ৰুগড়ৰ পৰা মুদ্ৰিত সাহিত্য-সংস্কৃতি বিষয়ক দুমহীয়া এখন ক্ষুদ্ৰ আলোচনী। আলোচনীখনৰ প্ৰতিটো সংখ্যাই নিৰ্দ্ধাৰিত বিষয় এটাক মূল বিষয় হিচাপে লৈ প্ৰকাশ পাই আহিছে। আলোচনীখনৰ আই এচ এচ এন নং হ'ল: ISSN 2319-5193।
thumb|centre|200px|

'নক্সা....দ্য ফ্ৰেম এণ্ড ফাউণ্ডেশ্যন' নামৰ এটি সদ্য প্ৰতিষ্ঠিত সামাজিক সংস্থাৰ দ্বাৰা সাহিত্য চৰ্চাৰ উদ্যম হিচাপে ইতিমধ্যে ২০১২ চনৰ জানুৱাৰীৰ পৰা প্ৰকাশ হৈ আহিছে এই দুমহীয়া আলোচনী নক্সাৰ।

## আলোচনীখনৰ সংখ্যাসমূহ
* প্ৰথম বছৰ, প্ৰথম সংখ্যা, জানুৱাৰী-ফেব্ৰুৱাৰী, ২০১২
* প্ৰথম বছৰ, দ্বিতীয় সংখ্যা, মাৰ্চ-এপ্ৰিল, ২০১২
* প্ৰথম বছৰ, তৃতীয় সংখ্যা, মে’-জুন, ২০১২
* প্ৰথম বছৰ, চতুৰ্থ সংখ্যা, জুলাই-আগষ্ট, ২০১২
* প্ৰথম বছৰ, পঞ্চম সংখ্যা, চেপ্তম্বৰ-অক্টোবৰ, ২০১২
* প্ৰথম বছৰ, ষষ্ঠ সংখ্যা, নবেম্বৰ-ডিচেম্বৰ, ২০১২

## তথ্যসূত্ৰ

শ্ৰেণী:অসমীয়া আলোচনী
বেতবাৰী (মৌজা)

**বেতবাৰী** () হৈছে শিৱসাগৰ জিলাৰ এক অন্যতম বৃহৎ মৌজা। অসমৰ বিভিন্ন প্ৰান্তত কেইবাখনো বেতবাৰী আছে যদিও দিচাংপৰীয়া এইখন বেতবাৰীৰ কথা সুকীয়া। প্ৰবল পৰাক্ৰমী আহোম ৰাজতন্ত্ৰৰ দুখনকৈ ৰাজধানী গড়গাঁও (হেমেনাবাৰী) আৰু ৰংপুৰ (কলঞ্চুপাৰ) ৰ নিচেই কাষৰীয়া এইখন বেতবাৰীৰ ইতিহাস অতি চহকী। মূলত‌ ‘বেত’ৰ পৰাই বেতবাৰী নামৰ উৎপত্তি হৈছে। বেতবাৰীৰ প্ৰতিটো চুকে–কোণে আহোম ইতিহাসৰ স্বাক্ষৰ বহনকাৰী অসংখ্য এতিয়াও সিঁচৰতিহৈ আছে। সেইবোৰৰ ভিতৰত বাহঁগড়, ধাই আলি, টাইমুৱা আলি, মৌপিয়া পুখুৰী, মিঠাপুখুৰী, তামোলী পুখুৰী, আইদেউ পুখুৰী, টেঙানি পুখুৰী, উধান পুখুৰী, গোধা পুখুৰী, শুকান পুখুৰী, বৰপাত্ৰ দ’ল আৰু পুখুৰী, চিকন সৰিয়হৰ মৈদাম, পাঁচশ বছৰ পুৰণি পৃথিৱীৰ বিৰল প্ৰজাতিৰ উদ্ভিদৰ অন্যতম ‘কেন্দুগছ’, বৰপাত্ৰ ডাঙৰীয়াৰ থান উল্লেখনীয়।

বাঘ ধৰি সেই বাঘক ঘৰচীয়া কৰি বিভিন্ন প্ৰশিক্ষণ দিয়া ‘বাঘ চোৱাল বৰপাত্ৰ’ৰ পৰিয়াল, স্বৰ্গদেউ চক্ৰধ্বজ সিংহক হত্যা কৰি আহোম ৰাজ শাসন নিজৰ দখললৈ নিব বিচৰা ‘চিকন সৰিয়হ’. স্বৰ্গদেউ চাওলুং চুহুংমুঙৰ ৰাজমন্ত্ৰী কনচেং বৰপাত্ৰ গোহাঁই ডাঙৰীয়া, আহোম ৰাজতন্ত্ৰৰ অন্যতম ৰাজনীতিজ্ঞ দিলিহিয়াল দীঘলা বুঢ়াগোহাঁই, স্বৰ্গদেউ ৰুদ্ৰসিংহৰ ৰাজমন্ত্ৰী, সাহিতজ্ঞ তথা ‘মনিকূট’ পুথিৰ ৰচক লেচেংগীয়াল বৰপাত্ৰ গোহাঁই আদিৰ দৰে আহোম যুগৰ বিশিষ্ট ব্যক্তিসকলৰ জন্মভূমি আছিল এই বেতবাৰী। এই বেতবাৰীৰে ‘মেলামৰা’ হ’ল অসমৰ প্ৰথমখন ‘গছতলৰ বিহু’ মৰা ঠাই। মান- ভগন তথা ব্ৰিটিছৰ দিনতো এই মেলামৰাত গছ তলৰ বিহু বন্ধ হোৱা নাছিল। বিখ্যাত শৰাইঘাট যুঁজত যি আহোম নৌ-সেনাই বৃ্হৎ মোগলক নৌ-সেনাক পৰাস্ত কৰিছিল সেই আহোম নৌ-সেনাৰ সমৰ-সজ্জাৰ অনুশীলনৰ অন্যতম দুখন বিল মেৰবিল আৰু শিঙিবিল এই বেতবাৰীতেই আছে। বিখ্যাত কোৱামৰা সত্ৰ বেতবাৰীৰ আন এক পৰিচয়।

বলিউডৰ বিখ্যাত চাউণ্ড ইঞ্জিনিয়াৰ দেৱজিৎ চাংমাই, অসমৰ প্ৰবীণ মহিলা এথেলিটসকলৰ অন্যতম বুধিমাই থাপা বেতবাৰীৰে সন্তান। শিৱসাগৰ জিলা সদৰৰ পৰা মাত্ৰ পাচঁ কিলোমিটাৰ উত্তৰে অৱস্থিত বেতবাৰীৰ পোষ্ট অফিচ (পোঃ অঃ) মিঠাপুখুৰী। বেতবাৰী উচ্চতৰ মাধ্যমিক বিদ্যালয়, বেতবাৰী বালিকা উচ্চ মাধ্যমিক বিদ্যালয়, বেতবাৰী মজলীয়া বিদ্যালয়, বাহগড় উচ্চ মাধ্যমিক বিদ্যালয়, বাহঁগড় ছোৱালী উচ্চ মাধ্যমিক বিদ্যালয়, বাহঁগড় কনিষ্ঠ মহাবিদ্যালয়, শুকানপুখুৰী কনিষ্ঠ মহাবিদ্যালয় এই অঞ্চলৰ উচ্চ শিক্ষাৰ প্ৰধান অনুষ্ঠান।

বেতবাৰীৰ চাৰিসীমা: বকতা মৌজা (পূৱ), ৰাজমাই আৰু ডিমৌ (উত্তৰ), পাণবেচা আৰু ধাই আলি (পশ্চিম), হাঁহচৰা আৰু দিখৌ নৈ (দক্ষিণ)।

শ্ৰেণী:অসমৰ মৌজা
আমিনুল হক

**আমিনুল হক** (ইংৰাজী: Aminul Haque; জন্ম: ফেব্ৰুৱাৰী, ১৯৫৬) অসমৰ এগৰাকী প্ৰথিতযশা চিত্ৰশিল্পী।

## জন্ম
১৯৫৬ চনৰ ফেব্ৰুৱাৰীত গুৱাহাটীৰ হেদায়েৎপুৰত আমিনুল হকৰ জন্ম হয়। পিতৃ মফিজুদ্দিন আহমেদ আৰু মাতৃ আনোৱাৰা বেগম। তেখেতে গীতিকাৰ ৰূপেও খ্যাতি আৰ্জিছে আৰু কেবাটাও সংগীতৰ এলবামত তেখেতে লিখা গীতত বিভিন্নজন সংগীতশিল্পীয়ে সুৰাৰোপন কৰাই নহয় তেখেতে ভূপেন হাজৰিকাৰ 'শীতৰে সেমেকা ৰাতি', কেশৱ মহন্তৰ 'কলৰে আগতে কাউৰী পৰিলে' আদি গীতৰ ওপৰত একোখন চিত্ৰও অংকন কৰিছে। 
## শিক্ষা
তেখেতে গোৱালপাৰা সৈনিক স্কুল পৰা মেট্ৰিক পাছ কৰে আৰু গুৱাহাটী আৰ্যবিদ্যাপীঠ মহ্যাবিদ্যালয়ৰপৰা স্নাতক (বিজ্ঞান শাখা) পৰীক্ষাত উত্তীৰ্ণ হয়। 
## কৰ্ম জীৱন
আমিনুল হক আছিল অসমৰ ‘চিত্ৰকলা আন্দোলন’ৰ সৈতে সক্ৰিয়ভাৱে জড়িত। তেখেত আছিল ‘গুৱাহাটী আৰ্টিষ্ট গীল্ড’ৰ প্ৰতিষ্ঠাপক সদস্য। তেখেত একেৰাহে তিনিবছৰ-  ২০১৬, ১৭ আৰু ১৮ চনত ‘গুৱাহাটী আৰ্টিষ্ট গীল্ড’ৰ কাৰ্যবাহী সভাপতি পদত নিয়োজিত হৈ থকাৰ উপৰিও গীল্ডৰ সম্পাদক আৰু কেইবাবছৰো আলোচনী সম্পাদকো আছিল। 

তেখেতৰ প্ৰথম একক প্ৰদৰ্শনী অনুষ্ঠিত হয় ১৯৭৫ চনত হাজী মুচাফিৰখানা গুৱাহাটীত। তাৰপিছত ক্ৰমান্বয়ে ১৯৮৫ চনত গুৱাহাটী ৰাজ্যিক আৰ্ট গেলেৰী, ১৯৯৬ চনত কলিকতাৰ একাডেমি অৱ ফাইন আৰ্ট, ২০০৮ চনত গুৱাহাটী আৰ্টিষ্ট গীল্ডত আৰু ২০১৭ চনত দিল্লী ললিত কলা একাডেমিত আমিনুল হকৰ একক চিত্ৰ প্ৰদৰ্শনী অনুষ্ঠিত হয়। ইয়াৰোপৰি যুটীয়াভাৱে তেখেতে শ্বিলং(১৯৭৭), কলকাতা(১৯৯৯), বৰোডা(২০০৮), দিল্লী(২০০২) আৰু ক’হিমাত (২০০১) চিত্ৰকলা প্ৰদৰ্শনীত অংশগ্ৰহণ কৰিছে। ২০১৫ চনত তেখেতে ভাৰতীয় খাদ্য নিগমৰ চাকৰিৰপৰা অৱসৰ গ্ৰহণ কৰে। কৃতি চিত্ৰ-সমালোচকে তেখেতৰ ছবি  এম.এফ.হুছেইন আৰু পিকাছোৰ ছবিৰ সৈতে তুলনা কৰিছে। 

কেৱল ছবি অঁকাতে নিয়োজিত হৈ নাথাকি তেখেতে চিত্ৰকলা সম্পৰ্কীয় যথেষ্ট প্ৰৱন্ধ পাতিও লিখিছে। 

## ব্যক্তিগত জীৱন
খ্যাতনামা অসমীয়া কবি-সাহিত্যিক ডাঃ নীলিমা টি হকৰ সৈতে ১৯৮৬ চনৰ ৫ জানুৱাৰী তাৰিখে আমিনুল হকৰ বিয়া হয়। ৰাহাত আমিন শিল্পী দম্পত্তীৰ একমাত্ৰ পুত্ৰ। 

## তথ্যউৎস

## বাহ্যিক সংযোগ
* Aminul Haque: Through spontaneous rhythm, colour and form 

শ্ৰেণী:অসমৰ চিত্ৰশিল্পী
শ্ৰেণী:জীৱিত ব্যক্তি
পৰেশ ভূঞা

**পৰেশ ভূঞা** (ইংৰাজী:Paresh Bhuyan) হৈছে অসমৰ এজন চিত্ৰশিল্পী। 

## অনুপ্ৰেৰণা
সৰুৰেপৰা চিত্ৰশিল্পৰ প্ৰতি তীব্ৰ আকৰ্ষণ অনুভৱ কৰা পৰেশক চিত্ৰশিল্পৰ প্ৰতি উৎসাহিত কৰা মানুহজনেই হ’ল ককায়েক অৱনী ভূঞা। অৱনীয়েও ভাল ছবি আঁকিছিল। পৰেশৰ প্ৰিয় চিত্ৰশিল্পী অমৃতা চেৰেগিল। তেখেতৰ দৃষ্টিত চিত্ৰশিল্পী আৰু সাধাৰণ দৰ্শকৰ দৃষ্টিৰ মাজত কোনো পাৰ্থক্য নাথাকে। প্ৰায় পঞ্চম শ্ৰেণীৰপৰা দেৱীৰ প্ৰতিমা প্ৰস্তুত কৰা পৰেশৰ মূল নিচা শিল্প-ভাস্কৰ্য যদিও তেওঁৰ অন্যতম এটি নিচা হ’ল ফটোগ্ৰাফী। 

পৰেশ ভূঞাৰ শিল্পকৰ্ম চাই সুধাকণ্ঠ ড° ভূপেন হাজৰিকাই লিখিছিল: “শ্ৰী পৰেশ ভূঞাৰ চিত্ৰপ্ৰদৰ্শনী আজি দেখিলোঁ। টেম্পেৰা, মিক্সড মেডিয়া আৰু অইল পদ্ধতিত অঁকা কেইখনমান কেনভাচ্ উপভোগ কৰিলোঁ। বিষয়-বস্তু শক্তিশালী। বিশেষকৈ হকাৰ নামৰ কেনভাচখনৰ ডিটেইলচ ভাল লাগিল।”

thumb|পৰেশ ভূঞাৰ বিখ্যাত ছবি - দ্য হকাৰ

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:অসমৰ চিত্ৰশিল্পী
শ্ৰেণী:বিশেষজ্ঞৰ সহায়ৰ প্ৰয়োজন থকা প্ৰবন্ধ
১৯৫১ৰ অসম বিধানসভা নিৰ্বাচন

**অসম বিধানসভা নিৰ্বাচন, ১৯৫১** স্বাধীনোত্তৰ অসমৰ প্ৰথম বিধানসভাখন গঠন কৰিবলৈ অনুষ্ঠিত কৰা হৈছিল। আধিকাৰিকভাবে এই নিৰ্বাচনটোক ১৯৫১ চনৰ বিধানসভা নিৰ্বাচন বুলি জনা যায় যদিও দৰাচলতে নিৰ্বাচন অনুষ্ঠিত হৈছিল ১৯৫২ চনৰ ২৭ মাৰ্চ তাৰিখে। ৪৩.৪৮ শতাংশ ভোটেৰে ভাৰতীয় জাতীয় কংগ্ৰেছৰ ৭৬জন বিধায়ক নিৰ্বাচিত হৈ আহে আৰু একক সংখ্যা গৰিষ্ঠতা লাভ কৰি বিষ্ণু ৰাম মেধিৰ নেতৃত্বত চৰকাৰ গঠন কৰে। ৪জন বিধায়েকেৰে ২য় স্থানত থাকে ছোচিয়েলিষ্ট পাৰ্টি।

## সমষ্টি
প্ৰথম বিধানসভাত মুঠ ৯৪টা সমষ্টি আছিল। ইয়াৰে ১৩টা সমষ্টিত দুজনকৈ বিধায়ক নিৰ্বাচিত হোৱাৰ ব্যৱস্থা আছিল। সেয়েহে প্ৰথম অসম বিধানসভাত মুঠ সদস্য আছিল ১০৭জন। সেইসময়ত মিজোৰাম, নাগালেণ্ড আৰু মেঘালয় পৃথক ৰাজ্য হিচাপে গঠিত হোৱা নাছিল আৰু অসমৰ সৈতেই সংলগ্ন হৈ আছিল।

## ৰাজনৈতিক দল
এই নিৰ্বাচনত ৯টা ৰাষ্ট্ৰীয় পৰ্যায়ৰ দলে আৰু ১০টা অস্বীকৃতিপ্ৰাপ্ত পঞ্জীভূক্ত দলে অংশগ্ৰহণ কৰিছিল। ৪৩.৪৮ শতাংশ ভোট আৰু ৭৪জন বিধায়কেৰে ভাৰতীয় জাতীয় কংগ্ৰেছ প্ৰথম স্থানত আছিল আৰু ৪জন বিধায়েকেৰে ছোচিয়েলিষ্ট পাৰ্টি ২য় স্থানত আছিল। বহুকেইটা সমষ্টিত ছোচিয়েলিষ্ট পাৰ্টিয়ে কংগ্ৰেছৰ সৈতে প্ৰতিদ্বন্দিতা আগবঢ়াইছিল। লক্ষণীয় যে ১৫জন বিধায়কে নিৰ্দলীয়ভাবে জয়ী হৈ আহিছিল। সংখ্যাৰ ফালৰ পৰা নিৰ্দলীয়সকলহে ২য় স্থানত আছিল। মিজোপাহাৰ জিলাৰ ৩টা সমষ্টিৰ পৰাই আঞ্চলিক দল মিজো ইউনিয়ন জয়ী হৈ আহিছিল। খাচী-জয়ন্তীয়া পাহাৰ আৰু গাৰোপাহাৰ জিলা দুখনৰ (বৰ্তমান মেঘালয়) পৰা ৫খন আসন আঞ্চলিক দল 'খাচী দৰবাৰ', 'খাচী জয়ন্তীয়া নেচনেল ফেডাৰেচন ষ্টেট কনফাৰেঞ্চ' আৰু 'গাৰো নেচনেল কাউঞ্চিলে' লাভ কৰিছিল। নগাপাহাৰ জিলাৰ তিনিখন আসনৰ সদস্য তিনিজনে বিনা প্ৰতিদ্বন্দ্বিতাৰে জিকিছিল।

## অংশগ্ৰহণ ৰাজনৈতিক দল

## বিজয়ী প্ৰাৰ্থীসকল

## তথ্য উৎস

শ্ৰেণী:অসমৰ বিধানসভা নিৰ্বাচন
প্ৰাণীৰ চলন

**প্ৰাণীৰ চলন** , হ'ল বিভিন্ন কাৰণত প্ৰাণী সমূহৰ স্থান সলনি প্ৰক্ৰিয়া। চলনৰ কিছুমান প্ৰধান কাৰণ হৈছে খাদ্য, সংগী বা উপযুক্ত বাসস্থানৰ সন্ধান বা প্ৰাণৰক্ষা। পানীৰ সোঁত বা বতাহৰ প্ৰভাৱত পৰোক্ষভাৱে হোৱা স্থানান্তৰণক চলন বুলিব নোৱাৰি। বেক্টেৰিয়া, প্ৰট’জ’ৱা আদিৰ দৰে সূক্ষ্ম জীৱবোৰৰ চলনৰ পৰিসৰ সীমিত, আনহাতে প্ৰাণীসমূহে বহু দূৰ পৰ্যন্ত গতি কৰিব পাৰে। প্ৰাণীবোৰ দৌৰিব, সাঁতুৰিব, জঁপিয়াব বা উৰিব পাৰে। প্ৰাণীৰ দৰে কিছুমান উদ্ভিদৰ চলন কৰাৰ ক্ষমতা আছে। বায়ু, পানী, বা মাটি আদি মাধ্যমৰ ওপৰত নিৰ্ভৰ কৰি জীৱবোৰে চলনৰ বাবে বিভিন্ন পদ্ধতি ব্যৱহাৰ কৰে। 

## বিভিন্ন মাধ্যমত জীৱৰ চলন
### তৰল আৰু গেছীয় মাধ্যমত চলন
*ক্ষুদ্ৰ জীৱৰ চলন: সাধাৰণতে ক্ষুদ্ৰ জীৱবোৰৰ চলনৰ মাধ্যম হ’ল পানী। এই জীৱ সমূহৰ চলনক সাঁতোৰ বুলি কোৱা হয় যদিও প্ৰাণীৰ সাঁতোৰৰ লগত এই চলনৰ যথেষ্ট পাৰ্থক্য আছে। 
**এমিবিয় চলন (কূটপদ): এমিবা, শ্লাইম মল্ডৰ দৰে ভেঁকুৰ আৰু অন্য কিছুমান প্ৰট’জ’ৱাই এমিবিয় চলনৰ দ্বাৰা গতি কৰে। প্ৰাণীৰ দেহত থকা শ্বেত ৰক্ত কণিকাবোৰেও এই চলনেৰেই চলাচল কৰে। এই চলন প্ৰক্ৰিয়াত জীৱটোৰ কোষৰ সন্মুখৰ অংশ বাঢ়ি আহি কূটপদৰ সৃষ্টি কৰে, আৰু জীৱটো আগবাঢ়ি যায়। এই চলনৰ সঠিক কাৰ্য পদ্ধতি এতিয়াও ঠাৱৰ কৰিব পৰা হোৱা নাই। 
**ফ্ৰেজেলাৰ দ্বাৰা চলন: কিছুমান প্ৰট’জ’ৱা ফ্ৰেজেলাৰ সহায়ত চলাচল কৰে। এনে জীৱবোৰৰ দেহত এডাল বা একাধিক চুলি সদৃশ ফ্ৰেজেলা থাকে। এই ফ্ৰেজেলাবোৰে তৰল আধাৰ মাধ্যমত তৰংগৰ দৰে ইফালে-সিফালে লৰচৰ কৰে, ইয়াৰ পৰা উৎপন্ন হোৱা বলে জীৱটোক আগলৈ ঠেলি পঠিয়াই বা টানি নিয়ে। প্ৰাণীৰ শুক্ৰকীট বোৰেও এনে চলনৰ দ্বাৰাই চলাচল কৰে। 
**চিলিয়াৰ সহায়ত চলন: চিলিয়া হৈছে ফ্ৰেজেলাৰ দৰেই কিন্তু ফ্ৰেজেলাতকৈ চুটি চুলি সদৃশ চলন অংগ। চিলিয়াযুক্ত জীৱবোৰৰ দেহত সাধাৰণতে অসংখ্য চিলিয়া থাকে। অন্য প্ৰট’জ’ৱা আৰু বহু প্ৰাণীৰ পলুবোৰে চিলিয়াৰ সহায়ত চলাচল কৰে। ফ্ৰেজেলাৰ সহায়ত হোৱা চলনতকৈ এনে চলনৰ গতিবেগো বেছি হয়। এনে চলন দেখুওৱা জীৱৰ উদাহৰণ হ'ল পেৰামেছিয়াম। চেপেটা কৃমিৰ দৰে কিছুমান জীৱও চিলিয়াৰ সহায়ত চলাচল কৰে। ইহঁতে দেহৰ পৰা শ্লেষ্মা নিঃসৰণ কৰে আৰু তাৰ মাজেৰেই চিলিয়াৰ সহায়ত চলাচল কৰ। ইয়াক **মিউকচিলিয়েৰি লকমশ্ব্যন** বোলে। 
*বৃহৎ জীৱৰ চলন
**সাঁতোৰ
**উৰণ

### অৱস্তৰ মাধ্যমত চলন
*স্থলত
*জলত
### কঠিন মাধ্যমত চলন
কিছুমান প্ৰাণীয়ে নখ, দাঁত, পেৰিছটেলছিছ যেনে কেঁচু; আদিৰ দ্বাৰা বা অন্য পদ্ধতি ব্যৱহাৰ কৰি কঠিন মাধ্যম যেনে মাটি বা কাঠ আদি খান্দি তাৰ মাজেৰে চলাচল কৰে। গাঁত হল এটা ফুটা বা নলা যিটো যিকোনো কঠিন মাধ্যমত কোনো জীৱই বাসস্থান বা অন্য কামৰ বাবে খান্দে আৰু তাত চলাচল কৰে। কেঁচু, নিগনি, শহা, ভাটৌ আদি এনে জীৱৰ উদাহৰণ। 

## তথ্য সংগ্ৰহ

শ্ৰেণী:প্ৰাণীজগত
দ্য ছেণ্টিনেল

**দ্য ছেণ্টিনেল** () এখন দৈনিক ইংৰাজী বাতৰি কাকত। ১৯৮৩ চনত গুৱাহাটীত এই বাতৰিকাকতখন প্ৰথম প্ৰকাশ পায়। ই উত্তৰ-পূব ভাৰতৰ অন্যতম জনপ্ৰিয় আৰু বহুল প্ৰচলিত ইংৰাজী দৈনিক বাতৰি কাকত। কাকতখনৰ উৎকৃষ্ট ভাষা আৰু বৌদ্ধিক দৰ্শনৰ বাবে অসমত যথেষ্ট প্ৰচলিত আৰু জনপ্ৰিয়। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, শ্বিলং আৰু ইটানগৰৰ পৰা একেসময়তে প্ৰকাশ পায়। ছেণ্টিনেল গোষ্ঠী উত্তৰ-পূব ভাৰতৰ এক বৃহৎ সংবাদ গোষ্ঠী।

দ্য ছেণ্টিনেল কাকতখনৰ প্ৰথম প্ৰকাশ হয় ১৯৮৩ চনত গুৱাহাটীত আৰু জ্যেষ্ঠ সাংবাদিক ধীৰেন্দ্ৰ নাথ বেজবৰুৱা আছিল কাকত খনৰ প্ৰতিষ্ঠাপক সম্পাদক। শংকৰ ৰাজখোৱা হৈছে ইংৰাজী দৈনিক খনৰ বৰ্তমানৰ মুখ্য সম্পাদক।

## বাহ্যিক সংযোগ
* দ্য ছেণ্টিনেলৰ ইণ্টাৰনেট সংস্কৰণ

শ্ৰেণী:অসমৰ সংবাদ পত্ৰ
১৯৫৭ৰ অসম বিধানসভা নিৰ্বাচন

**অসম বিধানসভা নিৰ্বাচন, ১৯৫৭** স্বাধীনোত্তৰ অসমৰ ২য় বিধানসভা নিৰ্বাচন। ২৫-২-১৯৫৭ তাৰিখে অসম বিধানসভাৰ ৯৪টা সমষ্টিৰ আটাইকেইটাতে মুঠ ১০৮জন বিধায়ক বাচনি কৰিবলৈ এই নিৰ্বাচন অনুষ্ঠিত হৈছিল। এই ৯৪টা বিধানসভা সমষ্টিৰ ১৪টা আছিল দুজনীয়া সদস্যৰ সমষ্টি আৰু আনকেইটা আছিল এজনীয়া সদস্যৰ। ৫২.৩৫% ভোট অংশীদাৰিত্বৰে এই নিৰ্বাচনত ভাৰতীয় জাতীয় কংগ্ৰেছৰ ৭১জন সদস্য জয়ী হৈ আহি বিষ্ণু ৰাম মেধিৰ নেতৃত্বত চৰকাৰ গঠন কৰে। ১৯৫৭চনৰ ২৭ ডিচেম্বৰত মেধিয়ে মুখ্যমন্ত্ৰীৰ পৰা পদত্যাগ কৰে আৰু তেওঁৰ স্থলাভিষিক্ত হয় বিমলা প্ৰসাদ চলিহাই। ১২.৭৪% ভোট অংশীদাৰিত্বৰে ২য় স্থানত থাকে প্ৰজা ছোচিয়েলিষ্ট পাৰ্টি। অৱশ্যে ভোটৰ শতাংশৰ দিশৰ পৰা ২য় স্থানত নিৰ্দলীয় সদস্যসকলহে আছিল। ১৯৫৭ চনৰ বিধানসভা নিৰ্বাচনত মাত্ৰ ৩টা ৰাষ্ট্ৰীয় পৰ্যায়ৰ স্বীকৃতিপ্ৰাপ্ত দলেহে অংশগ্ৰহণ কৰিছিল।

## অংশগ্ৰহণকাৰী ৰাজনৈতিক দল

## বিজয়ী প্ৰাৰ্থীসকল

## তথ্য উৎস

শ্ৰেণী:অসমৰ বিধানসভা নিৰ্বাচন
দৈনিক গণ অধিকাৰ

**দৈনিক গণ অধিকাৰ** অসমৰ এখন অসমীয়া দৈনিক বাতৰি কাকত। এই কাকতখন গুৱাহাটী আৰু শিলচৰৰ পৰা প্ৰকাশিত হয়। কাকতখনৰ মুখ্য কাৰ্য্যালয় গুৱাহাটীৰ হাতীগাঁৱত অৱস্থিত। গণ অধিকাৰ প্ৰথম প্ৰকাশ পায় ১৯৯৪ চনত পষেকীয়া কাকত হিচাপে। এইখন কাকতৰ মুখ্য সম্পাদক ড॰ জাকিৰ হুছেইন আৰু ইউনিটী মিডিয়া এণ্ড ইনফ্ৰাষ্ট্ৰাকচাৰ লিমিটেড হৈছে কাকত খনৰ প্ৰকাশক।

দৈনিক গণ অধিকাৰৰ ইণ্টাৰনেট সংস্কৰণ আৰম্ভ হয় ২০১১ চনৰ এপ্ৰিলৰ পৰা। বৰ্তমানেও কাকতখন কোনোধৰণৰ বিৰতি নোহোৱাকৈ প্ৰকাশ পাই আছে।

## তথ্য সংগ্ৰহ

## বাহ্যিক সংযোগ
* গণ অধিকাৰৰ ইণ্টাৰনেট সংস্কৰণ
* গণ অধিকাৰৰ ই-পেপাৰ

শ্ৰেণী:অসমৰ সংবাদ পত্ৰ
চৰকাৰী দন্ত চিকিৎসা মহাবিদ্যালয়, ডিব্ৰুগড়

**চৰকাৰী দন্ত চিকিৎসা মহাবিদ্যালয়, ডিব্ৰুগড়** এখন অসমৰ চৰকাৰী দন্ত চিকিৎসা মহাবিদ্যালয়। ২০১৮ চনত অসম চৰকাৰে এই মহাবিদ্যালয় খন প্ৰতিষ্ঠা কৰে। 

মহাবিদ্যালয়খনে ৫ বছৰীয়া দন্ত চিকিৎসা বিজ্ঞানৰ স্নাতক ডিগ্ৰী প্ৰদান কৰে। চৰকাৰী দন্ত চিকিৎসা মহাবিদ্যালয়  শ্ৰীমন্ত শঙ্কৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত আৰু ভাৰতীয় দন্ত পৰিষদৰ পৰা স্বীকৃতি প্ৰাপ্ত।

## অৱস্থান
মহাবিদ্যালয় খন ডিব্ৰুগড় চহৰৰ গ্ৰেহেম বজাৰ অঞ্চলত অৱস্থিত। ইয়াৰ কাষেৰে ৩৭ নং ৰাষ্ট্ৰীয় ঘাইপথ পাৰ হৈ গৈছে। ডিব্ৰুগড় চহৰৰ মাজ-মজিয়াত অৱস্থিত হোৱাৰ বাবে যাতায়তৰ দিশৰ পৰা অতি সুচল।
## শিক্ষা
এই মহাবিদ্যালয়খনে ৫ বছৰীয়া দন্ত চিকিৎসা বিজ্ঞানৰ স্নাতক পাঠ্যক্ৰম আগবঢ়ায়। এই পাঠ্যক্ৰমত নামভৰ্তি ৰাষ্ট্ৰীয় পাত্ৰতা আৰু প্ৰৱেশ পৰীক্ষা(NEET)ৰ ফলাফলৰ ওপৰত আধাৰিত। ই অসম চিকিৎসা শিক্ষা সঞ্চালকালয়ৰ দ্বাৰা পৰিচালিত আৰু শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত।

### পাঠ্যক্ৰম
* দন্ত চিকিৎসা বিজ্ঞানৰ স্নাতক - ৫০ খন আসন
## তথ্য উৎস

শ্ৰেণী:অসমৰ মহাবিদ্যালয়সমূহ
শ্ৰেণী:অসমৰ চিকিৎসালয়
শ্ৰেণী:ডিব্ৰুগড় জিলা
মহম্মদ চালেহ আকবৰ হাইদৰী

**ছাৰ মহম্মদ চালেহ আকবৰ হাইদৰী**,  (১২ অক্টোবৰ ১৮৯৪ – ২৮ ডিচেম্বৰ  ১৯৪৮) এজন ভাৰতীয় প্ৰশাসনিক সেৱাৰ বিষয়া আৰু ৰাজনৈতিক নেতা। তেওঁ ব্ৰিটিছ চৰকাৰে শেষ নিযুক্তি দিয়া আৰু প্ৰথম ভাৰতীয় অসমপ্ৰদেশৰ ৰাজ্যপাল। তেওঁ স্বাধীন ভাৰতত অসম প্ৰদেশৰ প্ৰথম ৰাজ্যপাল হিচাপে কৰ্মৰত হয়।
## প্ৰাৰম্ভিক জীৱন
১৮৯৪ চনৰ ১২ অক্টোবৰ তাৰিখে মহম্মদ হাইদৰীৰ জন্ম হয়। তেওঁৰ পিতৃ আকবৰ হাইদৰী আৰু মাতৃ আমিনা হাইদৰী। তেওঁলোকৰ ১১ জন সন্তান আছিল। বিখ্যাত ভাৰতীয় কংগ্ৰেছৰ নেতা আৰু অধিবক্তা বদৰুদ্দিন তৈবাজী তেওঁৰ খুড়াককা আছিল। মহম্মদ হাইদৰীয়ে বোম্বে আৰু অক্সফোৰ্ডত শিক্ষাগ্ৰহণ কৰে। তাৰপিছত তেওঁ ভাৰতীয় অসামৰিক সেৱাত যোগদান কৰে। ১৯১৯ চনত তেওঁ মাদ্ৰাজ প্ৰেচিডেন্সীত যোগদান কৰি কৰ্মজীৱনৰ পাতনি মেলে।
## কৰ্মজীৱন
## তথ্যসূত্ৰ

শ্ৰেণী:অসমৰ ৰাজ্যপাল
শ্ৰেণী:ভাৰতৰ ব্যক্তি
প্ৰতিৰোধ তন্ত্ৰ

**প্ৰতিৰোধ তন্ত্ৰ** () হৈছে কোনো এটা জীৱৰ দেহত থকা, বহুতো জীৱবৈজ্ঞানিক গঠন আৰু জীৱবৈজ্ঞানিক পদ্ধতিৰে গঠিত এক প্ৰকাৰৰ প্ৰতিৰোধ প্ৰণালী যি জীৱটোক ৰোগ বিৰুদ্ধে প্ৰতিৰোধ ক্ষমতা গঢ়ি তোলাত সহায় কৰে। প্ৰতিৰোধ তন্ত্ৰই মূলতঃ বিভিন্ন ধৰণৰ পদাৰ্থ, ৰোগ সৃষ্টিকাৰী পদাৰ্থ, ভাইৰাছৰ পৰা পৰজীৱি কৃমিলৈকে চিনাক্ত কৰিব পাৰে আৰু জীৱৰ নিজৰ দেহ কোষৰ পৰা পৃথক কৰিব পাৰে। বহুতো প্ৰজাতিৰ, প্ৰতিৰোধ তন্ত্ৰক কেইবাটাও উপ-তন্ত্ৰত শ্ৰেণীবিভাজন কৰিব পাৰি, যেনে ইননেট ইমিউন ছিষ্টেম বনাম এডাপ্তিভ ইমিউন ছিষ্টেম, বা হিউমৰেল ইমিউনিটি বনাম চেল-মেডিয়েটেড ইমিউনিটি। মানুহৰ ক্ষেত্ৰত, ৰক্ত–মস্তিষ্ক প্ৰতিৰোধ, ৰক্ত–চেৰেব্ৰ’স্পাইনেল প্ৰতিৰোধ, আৰু একে ধৰণৰ তৰল-মস্তিষ্ক প্ৰতিৰোধে পেৰিফেৰেল প্ৰতিৰোধ তন্ত্ৰৰ পৰা স্নায়ুপ্ৰতিৰোধ তন্ত্ৰক পৃথক কৰে, যি মস্তিষ্কক সুৰক্ষা প্ৰদান কৰে।

বীজাণুবোৰ অতি খৰকৈ বিকশিত হয় আৰু পৰিৱেশৰ লগত সহৱস্থান কৰিবলৈ শিকে, আৰু সেইদৰে প্ৰতিৰোধ তন্ত্ৰৰ দ্বাৰা চিনাক্তকৰণ আৰু প্ৰশমিত হোৱাৰ পৰা হাত সাৰিব পাৰে; সেইদৰে, প্ৰতিৰোধ তন্ত্ৰইও এইবোৰ চিনাক্ত কৰি প্ৰশমিত কৰিবলৈ বিবিধ প্ৰতিৰক্ষা প্ৰক্ৰিয়াৰ বিকাশ সাধন কৰে। আনকি সৰল এককোষী জীৱ, যেনে বেক্টেৰিয়াইও উৎসেচকৰ ৰূপত বেক্টেৰিয়া জনিত সংক্ৰমণ ৰোধৰ বাবে উৎসেচকৰ ৰূপত এক প্ৰকাৰৰ ৰুডিমেণ্টেৰি প্ৰতিৰোধ তন্ত্ৰৰ সৃষ্টি কৰিব পাৰে। অন্যান্য বুনিয়াদী প্ৰতিৰোধ প্ৰক্ৰিয়া প্ৰাচীন সংকোষকেন্দ্ৰী জীৱৰ দেহতেই উদ্ভৱ হৈছিল আৰু এতিয়াও সিহঁতৰ উত্তৰসূৰী, যেনে উদ্ভিদ আৰু মেৰুদণ্ডী প্ৰাণীৰ দেহত বিদ্যমান। এই প্ৰক্ৰিয়াসমূহ হৈছে ফেগ’ছাইট’ছিছ, ডিফেন্সিন নামৰ এণ্টিমাইক্ৰ’বিয়েল পেপ্টাইডছ, আৰু কম্পিমেণ্ট তন্ত্ৰ। হনুযুক্ত মেৰুদণ্ডী, যেনে মানুহৰ অধিক শক্তিশালী প্ৰতিৰক্ষা প্ৰদ্ধতি আছে।

প্ৰতিৰোধ তন্ত্ৰৰ বিসংগতিৰ ফলত স্বয়ং প্ৰতিৰোধজনিত ৰোগ, জ্বলন ৰোগ আৰু কৰ্কট ৰোগৰ সৃষ্টি হয়। সাধাৰণ অৱস্থাতকৈ কম সক্ৰিয় প্ৰতিৰোধ তন্ত্ৰই প্ৰতিৰোধৰ অভাৱ সৃষ্টি কৰে, ফলত বহুতো ৰোগৰ সৃষ্টি হয়। মানুহৰ ক্ষেত্ৰত প্ৰতিৰোধ তন্ত্ৰৰ অভাৱত, বংশগত ৰোগ, যেনে 'ছেভাৰেল কম্বাইন ইমিউনুডেফিছিয়েন্সি' অথবা HIV/AIDSৰ দৰে অৰ্জিত ৰোগৰ সৃষ্টি হ’ব পাৰে। সেইদৰে অতি সক্ৰিয় প্ৰতিৰোধ তন্ত্ৰৰ ফলত 'স্বয়ং প্ৰতিৰোধতা'ৰ সৃষ্টি হ’ব পাৰে, যি নিজৰ দেহ কোষকেই বীজাণু জ্ঞান কৰি নাশ কৰে। সাধাৰণতে হোৱা এনে কেইটামান স্বয়ং প্ৰতিৰোধজনিত ৰোগ হৈছে, 'হেছিম’ট’ছ থাইৰ’ডাইছিছ', 'ৰিউমাটইড আৰ্থৰাইটিছ', 'ডায়েবেটিছ মেলিটাছ টাইপ 1' আৰু 'ছিষ্টেমিক লিউপাছ এৰিথেমাট’ছাছ'।

## তথ্য সংগ্ৰহ

শ্ৰেণী:অংগ তন্ত্ৰ
*
শ্বেত ৰক্ত কণিকা

**শ্বেত ৰক্ত কণিকা** বা **শ্বেত ৰক্ত কোষ** , যাক **লিউক’ছাইটছ** বুলিও কোৱা হয়, হৈছে সংক্ৰামক ৰোগ আৰু বাহ্যিক আক্ৰমণকাৰীৰ (বীজাণু) পৰা দেহক ৰক্ষা কৰা প্ৰতিৰক্ষা তন্ত্ৰৰ কিছুমান কোষ। সকলো শ্বেত ৰক্ত কোষ মেৰু মজ্জাত থকা হিমেট'পেটিক ষ্টীম ছেল নামৰ এবিধ বহু ক্ষমতাসম্পন্ন কোষৰ পৰা সৃষ্টি হয়। তেজ আৰু লসিকা তন্ত্ৰকে ধৰি দেহৰ সকলো অংগতে শ্বেত ৰক্ত কোষ পোৱা যায়।

শ্বেত ৰক্ত কোষবোৰৰ কোষ কেন্দ্ৰই ইহঁতক অন্য ৰক্ত কোষ, লোহিত ৰক্ত কোষ আৰু অনুচক্ৰিকাৰ পৰা পৃথক কৰে। কিছুমান শ্বেতৰক্তকণিকাৰ কোষপ্ৰৰস দানাযুক্ত (Granular) আৰু আন কিছুমান দানাবিহীন(Agranular)। শ্বেত ৰক্ত কোষ প্ৰধানকৈ পাঁচ প্ৰকাৰৰ: নিউট্ৰ’ফিল, ইয়’ছিন’ফিল (acidophilus), বেছ’ফিল, লিম্ফ’চাইট, আৰু মন’চাইট। গাঁথনিক আৰু কাৰ্যভিত্তিক বৈশিষ্ট্যৰ ওপৰত নিৰ্ভৰ কৰি এই ভাগসমূহ কৰা হৈছে। মন’চাইট আৰু নিউট্ৰ’ফিলবোৰ বীজাণুধ্বংসকাৰী কোষ। ইয়াৰোপৰি কিছুমান উপ-বিভাগো আছে, যেনে লিম্ফ’চাইটৰ উপ-বিভাগ সমূহ হৈছে: বি কোষ, টি কোষ, আৰু এন.কে. কোষ।

তেজত লিউক’চাইটৰ পৰিমাণ গণনাৰ দ্বাৰা প্ৰায়ে ৰোগ নিৰ্ধাৰণ কৰা হয়। সেয়ে সম্পূৰ্ণ ৰক্তকোষৰ গণনাত শ্বেত ৰক্ত কোষৰ গণনা (WBC count) এটা অতি প্ৰয়োজনীয় উপাদান। সাধাৰণ শ্বেত ৰক্ত কোষৰ হিচাপ হৈছে ৪ × ১০৯/লিটাৰৰ পৰা ১.১ × ১০১০/লিটাৰৰ ভিতৰত। আমেৰিকা যুক্তৰাষ্ট্ৰৰ সাধাৰণতে প্ৰতি মাইক্ৰ’লিটাৰ তেজত ৪,০০০ৰ পৰা ১১,০০০ শ্বেত ৰক্ত কোষ থকা বুলি প্ৰকাশিত হৈছে। এজন স্বাস্থ্যবান পূৰ্ণবয়স্ক পুৰুষৰ মুঠ তেজৰ আয়তনৰ প্ৰায় ১% হৈছে শ্বেত ৰক্ত কোষ, যিটো তুলনামূলকভাবে লোহিত ৰক্ত কোষতকৈ (৪০% ৰ পৰা ৪৫%) নিচেই কম যদিও এই এক শতাংশই স্বাস্থ্যৰ ওপৰত বিশেষ প্ৰভাৱ পেলায়, কিয়নো দেহৰ প্ৰতিৰক্ষা ইহঁতৰ ওপৰতেই নিৰ্ভৰ কৰে। লিউক’চাইটৰ সংখ্যা ইয়াৰ সাধাৰণ স্তৰতকৈ বৃদ্ধি হোৱাক লিউক’চাইট’ছিছ বোলে। ই কেতিয়াবা বিপদজনকো হ’ব পাৰে। লিউক’চাইটৰ সংখ্যা কমি গ’লে তাক লিউক’পেনিয়া বোলে, ই দুৰ্বল প্ৰতিৰক্ষা তন্ত্ৰৰ চিন।

## তথ্য সংগ্ৰহ

শ্ৰেণী:অংগ তন্ত্ৰ
শ্ৰেণী:কোষ